Interna IT revizija - Revizorske kontrole na nivou entiteta | PoslovniSoftver.net\nRevizorske kontrole na nivou entiteta\n/ By\tStanislav Polić\nU slučaju gde se procesu interne IT revizije podvrgavaju višestruki informacioni sistemi, kao deo jedne revizijske celine, mnogi od revizorskih koraka bi trebalo da se izvršavaju ponaosob u svakom pojedinačnom informacionom sistemu. Međutim, ono što je bitno, neki koraci kontrola interne IT revizije, naročito oni koji povlače za sobom razmatranje procesa (kao opcija sistemskim konfiguracijama) mogu verovatno odmah da budu podvrgnuti procesu interne IT revizije za celo poslovno okru ženje posmatranog entiteta, odnosno poslovne organizacije, bez suštinskog ponavljanja za svaki informacioni sistem. To naravno podrazumeva da su to isti, standardizovani procesi koji se primenjuju kroz celo poslovno okruženje. U okviru ovog dela izlaganja će se razmatrati kako da se obavljaju revizorske kontrole na nivou poslovnog entiteta, koje se prožimaju kroz celu poslovnu organizaciju. Revizorske kontrole na nivou entiteta obuhvataju:\nStrategiju planiranja i korišćenje tehnologije i alata za predviđanje upravljanja ((Technology roadmaps – alati za predviđanje upravljanja.)) ,\nIndikatore performansi i metrike,\nOdobravanje projekta i procese nadzora,\nPolitike, standardi i procedure,\nUpravljanje IT sredstvima i kapacitetima,\nUpravljanje promenama konfiguracija sistema.\nVažno je uočiti da su kontrole na nivou entiteta kontrole koje se prožimaju kroz jednu poslovnu organizaciju. Drugim rečima, postoje oblasti koje poslovna organizacija može da podvgne reviziji i da se pri tom oseti sigurnom da je pokrila određene teme i oblasti za celu poslovnu organizaciju. Ovo izlaganje pokriva oblasti koje bi interni IT revizor generalno trebalo da očekuje da ih vidi u centralizovanom obliku. Ako teme obrađene u okviru entiteta nisu centralizovane ili barem centralno koordinirane u poslovnoj organizaciji, to bi trebalo da vodi pitanjima u pogledu njihove globalne efikasnosti. Najveći broj ovih tema određuju “ton na vrhu” za organizaciju informacionih tehnologija u poslovnoj organizaciji i obezbeđuju sveukupno upravljanje IT okruženjem. Ako IT procesi nisu centralizovani i/ili standardizovani, to bi trebalo da navede internog IT revizora da postavi pitanje sposobnosti IT okruženja da bude dobro kontrolisano.\nJake kontrole na nivou entiteta informacionih tehnologija formiraju osnovu za kontrolno okruženje informacionih tehnologija unutar poslovne organizacije. To demonstrira da IT menadžment ozbiljno preuzima interne kontrole, upravljanje rizicima i vrlo ozbiljno upravljanje svim informacionim resursima. Jaka opšta kontrola okruženja i odnos koji dolazi sa vrha poslovne organizacije ima tendeciju da se kontrole obrade do najnižeg hijerarhijskog nivoa kroz organizaciju i da dovede do jakih kontrola i kod decentralizovanih procesa i funkcija.\nObrnuto, slabe kontrole na nivou entiteta povećavaju verovatnoću da će kontrole biti slabe kroz poslovnu organizaciju zato što glavni menadžment nije pokazao i preneo u organizaciju važnost internih kontrola. To generalno vodi u nekonzistentnost na nižim hijerarhijskim nivoima upravljanja zato što će strukture, sposobnosti i vrednosti nižeg nivoa menadžmenta da budu jedini odlučujući faktori u tome koliko su ozbiljno interne kontrole prihvaćene unutar poslovne organizacije.\nRazličite metodologije računovodstvenih profesionalnih organizacija i revizorskih kuća su definisale određene korake u vidu kontrolnih listi, odnosno upitnika (checklists), kojima se pokušava olakšati posao u okviru procesa interne IT revizije u poslovnim organizacijama.\nTest koraci interne revizije i kontrole na nivou poslovnog entiteta\nRazmotrite obuhvatnost strukture organizacije informacionih tehnologija da bi osigurali da ona obezbeđuje jasno dodeljivanje autoriteta i odgovornosti nad organizacijom informacionih tehnologija i da to obezbeđuje adekvatnu podelu odgovornosti. Loša definisana struktura organizacije informacionih tehnologija može da vodi ka konfuziji gledajući na odgovornosti, uzrokovane podrškom funkcija informacionih tehnologija koje bi se izvršavale neefikasno ili neefektivno. Na primer, kritične funkcije mogu da budu zanemarene ili neke funkcije mogu da budu izvršavane nepotrebno. Takođe, ako nije jasno uspostavljena linija autoriteta, ona može da dovede do neslaganja i rasprave u pogledu toga, ko ima konačnu sposobnost da načini finalnu odluku. Na kraju, ako nisu podesno podeljene odgovornosti informacionih tehnologija, to može da dovede do nepoštenih aktivnosti i da utiču na integritet informacija i procesa poslovne organizacije.Kako i šta uraditi?Figurativno rečeno, model da “jedna veličina odgovara svima”, za neku postavljenu organizaciju informacionih tehnologija ne postoji i interni IT revizor ne može mehanički da koristi kontrolnu listu provera (checklists) da bi odredio da li je u njegovoj poslovnoj organizaciji, organizacija informacionih tehnologija postavljena na adekvatan način. Umesto toga interni IT revizor bi trebalo da gleda ne celokupnu poslovnu organizaciju i da primeni prosuđivanje u određivanju da li se kvalitetno obrađuju najvažniji procesi i elementi poslovne organizacije. Utvrđivanje specifičnosti, koje od dužnosti bi trebalo da budu razdeljene od drugih će varirati od poslovne organizacije do poslovne organizacije, međutim, generalna ideja je da odgovornost za pokretanje sistema, autorizaciju, ulaganje sredstava, obradu i proveru podataka bi trebalo da bude razdvojena tako da jedna osoba nema mogućnost da kreira nezakonite transakcije, autorizuje ih i sakrije evidenciju. Drugim rečima, time u praksi interni IT revizor pokušava da spreči malicioznu osobu da dođe do mogućnosti da subverzivno deluje na kritične poslovne procese.\nRazmotrite strategiju procesa planiranja Informacionih tehnologija da bi osigurali da je ona poravnata sa poslovnim strategijama. Ocenite da li su procesi za monitoring, odnosno nadzor potrebnog progresa organizacije procesa informacionih tehnologija uspostavljeni u strateškom planu.\nDa bi obezbedili dugoročnu efikasnost rada, postavljena organizacija informacionih tehnologija bi trebalo da ima jasno uspostavljenu strategiju razvoja gledajući pre svega na ciljeve poslovne organizacije (prema kritičnim faktorima uspeha – CSF ((CSF – Critical Success Factor, Ideja o metodi kritičnih faktora uspeha – CSF je nastala kao potreba izvršnog rukovodstva poslovne organizacije da dođe do saznanja koja dostignuća su kritički važna za strategiju uspeha u poslovnoj organizaciji. Ovaj koncept je prvi put razvijen od strane istraživača John Rockart -a tokom 1970 godine. Rockart, J. F. (1979), “Chief executive defines theirs own data needs”, Harvard Business Review, march/april, pp. 81-93)) ), kao opozit da stalno bude u reaktivnom, pasivnom modu, gde su svakodnevni problemi i krize jedine stvari koje se razmatraju. Postavka organizacije informacionih tehnologija bi trebalo da bude svesna o nastupajućim poslovnim potrebama i promenama u okruženju tako da prema tome može da se planira i da se reaguje. Važno je da prioriteti informacionih tehnologija budu u skladu sa poslovnim prioritetima poslovne organizacije. Previše organizacija informacionih tehnologija gubi iz vida činjenicu da njihov jedini rezon, odnosno razlog za ekzistenciju, je podrška poslovnim organizacijama u zadovoljenju njihovih poslovnih ciljeva. Umesto toga, u praksi, mnoge organizacije informacionih tehnologija se fokusiraju da postanu “IT radionice svetske klase”, čak u slučajevima gde njihov cilj ne podržava direktno sveobuhvatne ciljeve poslovnih organizacija. Kritično je za organizacije informacionih tehnologija da ostanu čvrsto utemeljene kroz povezivanje svojih ciljeva sa ciljevima poslovne organizacije.\nKako i šta uraditi?\nInterni IT revizor bi trebalo da pogleda dokumentaciju o strategiji planiranja procesa unutar informacionih tehnologija i da utvrdi i da razume kako se planirano izvršava. Potrebno je da interni IT revizor odredi kako se strategija i prioriteti poslovne organizacije koriste u razvoju prioriteta i strategije informacionih tehnologija. Pored toga, potrebno je da razmotri kratkoročne i dugoročne dokumentovane prioritete informacionih tehnologija. Istovremeno je potrebno da se ocene važeći procesi za periodični monitoring, odnosno nadzor progresa, nasuprot postavljenim prioritetima kao i elementi za ponovno ocenjivanje i ažuriranje tih prioriteta.\nNa isti ili sličan način bi trebalo razmotriti i ostala moguća pitanja sa kontrolne liste, ili kontrolnu listu nadopuniti novim pitanjima prema očekivanim rizicima u poslovnoj organizaciji. Kao ilustraciju navodimo neka moguća pitanja koja su se javljala u svetskoj literaturi i koja zavređuju dalju razradu od strane internih IT revizora.\nPotrebno je da interni IT revizori odrede da li postoji strategija informacione tehnologije, aplikacija i postojićih alata za predviđanje upravljanja (roadmaps) i da ocene procese za dugoročno rangiranje tehničkog planiranja,\nRazmotrite indikatore performansi i merenje za informacione tehnologije. Osigurajte da su procesi i metrika u primeni (i odobreni od ključnih deoničara, i/ili učesnika) za merenje performansi svakodnevnih aktivnosti i za istraživanje performansi nasuprot SLA ugovorima, budžetu i drugim operativnim zahtevima.\nRazmotrite organizaciju Informacionih tehnologija po pitanjima odobravanja i definisanja prioriteta novih projekata. Odredite da li su ti procesi adekvatni za osiguravanje sistema nabavki i razvoja projekata i da ne mogu da počnu bez odobrenja. Osigurajte da menadžment i ključni deoničari razmatraju status projekta, predviđanje i budžert, periodično, kroz život značajnih projekata.\nOsigurajte standarde za upravljanje izvršavanja u vezi IT projekata i za osiguranje potrebnog kvaliteta razvijenog proizvoda ili proizvoda nabavljenog od strane spoljne organizacije informacionih tehnologija. Odredite kako su ti standardi saopšteni i primenjeni u praksi.\nOsigurajte da postoji politika bezbednosti Informacionih tehnologija i obezbedite adekvatne zahteve za osiguranje bezbednosti u neposrednom okruženju. Odredite kako je politika bezbednosti saopštena i kako se primenjuje i vrši nadzor nad pridržavanjem toj politici.\nRazmotrite i ocenite procese procene rizika koji se odnose na procese organizacije Informacionih tehnologija,\nRazmotrite i ocenite procese za osiguranje da zaposleni u IT-u, u poslovnoj organizaciji, imaju veštine i znanja potrebna za izvršavanje njihovih rednovnih poslova i procedura.\nRazmotrite i ocenite politiku i procese za dodeljivanje “vlasništva” nad podacima poslovne organizacije, klasifikaciju podataka i zaštitu podataka u saglasnosti sa njihovim klasifikacijama i definisanim životnim ciklusom podataka.\nOsigurati da postoje efikasni procesi za povinovanje sa primenjenim zakonima i regulativom koja utiče na IT (kao što je nacionalna regulativa i američki Sarbanes Oxley Akt, koji je prihvaćen od strane vlada mnogih zemalja) za održavanje svesnosti o promenama regulatornog okruženja.\nRazmotrite i ocenite politiku i procese za osiguranje da krajnji korisnici okruženja informacinih tehnologija imaju sposobnost i obavezu da izveštavaju o problemima, imaju podesno uključivanje u odlučivanju IT i da su zadovoljni sa servisom koji je obezbeđen od strane IT.\nRazmotrite i ocenite politiku i procese za za upravljanje uslugama treće strane osiguravajući da je njihova uloga i odgovornost jasno definisana i da se nadgledaju njihove performanse.\nRazmotrite i ocenite politiku i procese za kontrolu logičkog pristupa povremeno zaposlenih (honoraraca).\nRazmotrite i ocenite politiku i procese za osiguranje da se poslovna organizacija pridržava sa zahtevanim licencnim pravima vezanim za softver.\nRazmotrite i ocenite kontrole nad udaljenim pristupom u mreži poslovne organizacije (kao što su dial up, VPN, podrazmevana eksterna konekcija)\nRazmotrite da su procedure za uzimanje u najam i prekid najma jasne i obuhvatne.\nRazmotrite i ocenite politiku i procedure za kontrolu nabavke i promet hardvera.\nOsigurajte da je konfiguracija sistema kontrolisana sa upravljanjem promena da bi se izbegli nepotrebni prekidi sistema\nOsigurajte da su transportni mediji, memorije, ponovno korišćenje i prodaja adekvatno adresovani od strane široke politike i procedura poslovne organizacije.\nProverite da je nadzor, odnosno monitoring kapaciteta i planiranja adresovan od strane politike i procedura poslovne organizacije.\nZasnovano na stukturi organizacije informacijskih tehnologija i procesa u poslovnoj organizaciji potrebno je da interni IT revizori identifikuju i sprovedu reviziju drugih nivoa procesa entiteta informanacionih tehnologija.\nU daljem izlaganju izložićemo dalji nastavak oblasti i postupke u kojima deluje interna IT revizija.\nRevizija centra podataka\nKoraci revizije opšte mrežne opreme\nMrežna i komunikaciona infrastrukt\nRevizija windows operativnih sistema\nMiddleware i revizija baze podataka\nRevizija kompanijskih projekata\nOkvir i standardi\nForenzička IT revizija\nAbout the Author\tStanislav Polić\nStanislav R. Polić diplomirani inženjer elektrotehnike, smer telekomunikacija, Elektrotehnički fakultet Univerzitet u Beogradu. Magistar organizacionih nauka, smer informacioni sistemi: “Informacioni sistem interne banke”, kod mentora profesora Dr Mihajla Jaukovića, Fakultet organizacionih nauka, Univerzitet u Beogradu. Doktor biotehnickih nauka, Doktorirao na Poljoprivrednom fakultetu, smer Agroekonomija Univerzitet u Beogradu, kod mentora Profesora Branka Ž. Ljutića sa temom “Ekspertni sistemi za upravljanje obrtnim kapitalom u društvima kapitala u Agraru“, 2001 godine. Koautor više knjiga iz oblasti primenjene informatike u poslovnim sistemima. Ima više objavljenih naučnih i stručnih radova iz oblasti primenjene informacione tehnologije. Stalni je saradnik u naučnim i profesionalnim časopisima Revizor, Revizija, Računovodstvo, Berza. Ovlašćeni ispitivač Saveza računovođa i revizora Srbije - SRRS, oblast informacionih tehnologija za zvanja: samostalni računovođa, ovlašćeni računovođa i računovođa. Član "Jugoslovenske asocijacije revizora-JAR" i član Upravnog odbora, Predsednik sekcije za informacione tehnologije, član "Jugoslovenskog instituta revizora-JIR". Član YU EDI asocijacije i član upravnog odbora JU EDI asocijacije. Koautor idejnog projekta EDI tehnologije - Zavod za obračun i plaćanje: "Pilotski EDI servis platnog prometa prema UN / EDIFACT standardima", Beograd 1995. Koautor Jugoslovenskog računovodstvenog standarda JRS 33 i izdvojene metodologije za ocenu kvaliteta računovodstvenog softvera, Savez računovođa i revizora Srbije i Jugoslavije. Učestvovao u ekspertskim timovima za uvođenje informacionih sistema u prehrambenoj industriji (mlekara, prerada hrane), prerada stočne hrane, duvanska industrija. Učestvovao u menadžment konsalting studijama Fakulteta organizacionih nauka, Univerzitet u Beogradu, za planiranje u poslovnim sistemima (brodogradilište, fabrike i sl.). Učestvovao u projektovanju informacionog sistema u više jugoslovenskih preduzeća koja su osnovana u inostranstvu. Član Poslovnog odbora PKB Korporacije, Beograd, 1992-97, oblast informacionih tehnologija, član Nadzornog odbora, 1997-99, Predsednik nadzornog odbora PKB Korporacije, 1998\nPrevious Post Metodološki postupci interne IT revizije Next Post Revizija centra podataka


U PRIPREMI DOKUMENTARNI FILM O RATNIM ZLOČINIMA NAD SRBIMA | SRNA\nU PRIPREMI DOKUMENTARNI FILM O RATNIM ZLOČINIMA NAD SRBIMA\nCilj dokumentarnog filma o srpskom stradanju u Bugojnu i Donjem Vakufu, koji priprema član Udruženja djece poginulih boraca "Nasljeđe" iz Bijeljine Branislav Šušljik, jeste da imenom i prezimenom bude utvrđen svaki pojedinac koji je imao komandnu odgovornost i bio direktni izvršilac gnusnih zločina nad Srbima i da se traži njihovo procesuiranje.\nBANjALUKA, 7. JULA /SRNA/ - U proteklom ratu u BiH na području opština Bugojno i Donji Vakuf ubijeno je više od 420 Srba, nekoliko stotina ljudi je ranjeno, a žene silovane, o čemu će biti snimljen dokumentarni film da bi sadašnje, ali i naredne generacije znale šta se dešavalo na ovim prostorima, rekao je Srni član Udruženja djece poginulih boraca "Nasljeđe" iz Bijeljine Branislav Šušljik.\n"Cilj mi je da snimim kvalitetan dokumentarni film koji bi imao nekoliko segmenata. Njime će biti prikazana istina o stradanju Srba sa područja Bugojna, Donjeg Vakufa, o zvjerskim ubistvima na području bugojanskog sela Zijamet. Samo na ovom području ubijeno je više od 420 Srba, nekoliko stotina ljudi ranjeno, veliki broj žena je silovan. Nažalost, poražavajuća je činjenica da su djecu klali i ubijali monstruozno", kaže Šušljik.\nOn je istakao da mnogo porodica još nije pronašlo posmrtne ostatke najmilijih.\n"Nakon proteklog nesrećnog rata, mnoštvo je komentara kako se u ovom kraju vodila bitka Hrvata i Bošnjaka, a malo se govori o činjenici da su obje strane, što pojedinačno, što zajednički, činile zločine nad Srbima. Cilj i značaj ovog dokumentarnog filma jeste da bude utvrđen svaki pojedinac, imenom i prezimenom, koji je imao komandnu odgovornost i bio direktni izvršilac gnusnih zločina nad Srbima i da se traži njihovo procesuiranje", dodao je Šušljik.\nOn je naglasio da će biti prikazano ko je, kako i zašto zapalio srpsku pravoslavnu crkvu u selu Čipuljići, ko je klao srpsku djecu na tom području, vadio oči, ko je silovao i ubijao srpske žene.\n"Apelujem i na građane koji imaju bilo kakav materijal, video-snimak, dokument ili zna istinu o stradanju Srba ovog kraja da me kontaktiraju i dostave materijal koji bi uvrstili u film. Svi zločini nad Srbima na ovom području su prećutani, nema osuđenih i film je značajan da bi se shvatila prošlost koja će biti presudna za budućnost i što je najvažnije istina je od značaja za izgradnju povjerenja među narodima i doprinos miru na ovim prostorima", rekao je Šušljik.\nOn je napomenuo da ne želi osporiti bilo čiju žrtvu i stradanje, nego argumentovano, činjenicama, istaći da se na području navedenih opština dogodio stravičan zločin i da zločinci treba da završe tamo gdje im je mjesto - u zatvoru.\n"Filmom želimo da doprinesemo kulturi sjećanja i pamćenja, te da pokažemo i budućim generacijama šta se zaista dešavalo na ovim prostorima. Ne smijemo baciti u zaborav dešavanja i zločine nad Srbima u proteklom ratu i zato je važno da ostanu zabilježeni kao značajna istorijska činjenica", navodi Šušljik.\nPrema njegovim riječima, dio filma će se odnositi i na humano postupanje srpske vojske u ratnim dejstvima.\n"Imamo snimke kako Hrvatice i Hrvati ljube srpsko oružje i bukvalno ljube stope srpskih vojnika koji su dozvolili da se izvuku, a da ne budu ubijeni niti povrijeđeni, dok je za samo nekoliko dana hrvatska vojska ubila srpsku djecu, žene i nemoćne starce. Srbi su bili izloženi masovnim ubistvima, a neki su i i po tri puta spaljivani", kaže Šušljik.\nOn je napomenuo da trenutno prikuplja građu za snimanje filma.\n"Postigao sam dogovor sa rukovodstvom Republičkog centra za istraživanje rata, ratnih zločina i traženje nestalih lica i moram se zahvaliti na podršci koju pruža direktor ovog centra Milorad Kojić, koji ulaže ogroman napor na isticanju značaja nacionalne i istorijske svijesti Srba", rekao je Šušljik.\nOn navodi da bi u narednim danima trebalo da obavi razgovor sa Udruženjem žena žrtava rata, sa rukovodstvom Republičke organizacije porodica poginulih boraca, Boračkom organizacijom, Veteranima i ostalim organizacijama proisteklim iz odbrambeno-otadžbinskog rata, ali i sa Radio-televizijom Republike Srpske, kako bi imao što kvalitetniju građu i materijal.\nŠušljik je podsjetio da su Srbi osuđeni i za zločine koje nisu počinili, niti su imali odgovornost, dok se zločini nad Srbima prećutkuju, a veliki broj srpskih porodica ne može pronaći i sahraniti ostatke svojih najmilijih.\n"Mi, Srbi, moramo govoriti da je u ovakvim okolnostima BiH neodrživa zajednica, a ono što je najvažnije jeste da čuvamo, branimo i jačamo kapacitete Republike Srpske koja treba da bude samostalna sveta srpska zemlja", kategoričan je Šušljik.\nOn je ocijenio da Vlada Republike Srpske, ali i lokalne zajednica ulažu napor kako bi pomogli porodice poginulih boraca.\n"Međutim, potrebno je i da mladi ljudi kreativnim idejama, prijedlozima i energijom, doprinesu razvoju kvaliteta života u Republici Srpskoj. Republika Srpska je sveta zemlja, jer je njena svaka stopa natopljena krvlju srpskih junaka i heroja koji su dali živote i za odbranu vjekovnih ognjišta i očuvanje Republike Srpske. Zato se svi moramo jedinstveno boriti kako bi osvetili njihovu ulogu i žrtvu koja će ostati vječno upamćena i uvažena", mišljenja je Šušljik.\nRepublika Srpska se u ratu branila oružjem i hrabrošću, navodi on, a danas se brani olovkom i mudrošću.\n"Pisanjem istine o uzrocima i karakteru posljednjeg rata i činjenicama da su Srbi bili žrtve, jer su nad njima počinjeni veliki i najstrašniji zločini, moramo tražiti procesuiranje zločinaca, bez obzira što su bošnjačka i hrvatska politika učinile sve da upravo Srbi budu najviše osuđivani, pa i za djela koja nemaju osnove, a da se njihovi zločini nad Srbima prećute i dne odgovaraju", zaključio je Šušljik.\nODBOR "LUFTHANZE" ODBACIO USLOVE BRISELA\nPOČEO SASTANAK ČLANOVA IZVRŠNOG KOMITETA SA RUKOVODSTVOM LOKALNIH ODBORA


Nerođena deca mogu čuti mnogo više - Zdravlje i bezbednost - Ringeraja.rs\nNerođena deca mogu čuti mnogo više nego što se ranije verovalo\nDa li razgovor sa nerođenom bebom ili puštanje muzike dok su u materici utiču na razvoj deteta? Prema studiji sa Univerziteta u Helsinikiju u Finskoj koja se fokusirala na 33 trudne majke, zajedno sa njihovom decom nakon njihovog rođenja, dečiji mozgovi su reagovali na zvukove koji su se odvijali dok su bili u materici.\nGlavni autor na papiru je rekao: "Ako znamo da se jezik razvija veoma rano, jednog dana moćićemo da razvijemo intervencije sa nenormalnim razvojem".\nIstraživači su su pustili CD sa izmišljenim rečima kao što su tatata ili tatota koji su se igrali na različite načine koristeći različite visine počevši od 29. nedelje trudnoće do rođenja dece.\nTo pokazuje da bebe mogu da čuju i pamte stvari koje se dešavaju dok su još u materici. Nadamo se da će ova studija pomoći istraživačima da shvate kako funkcioniše mozak fetusa sa sluhom i jezikom.


Liverpul možda neće smeti ni da podigne pehar: Preti novi šok za sve koji su titulu čekali 30 godina - Telegraf.rs\n19/05/20 | 07:43 ≫ 07:44\nLiverpul možda neće smeti ni da podigne pehar: Preti novi šok za sve koji su titulu čekali 30 godina\nNoćna mora od sezone, naročito kada su u pitanju Redsi\nIzvršni direktor Premijer lige, Ričard Masters, rekao je da će učiniti sve da Liverpul dobije barem ceremoniju dodele pehara kako dolikuje.\nLiverpul je na pragu prve titule posle 1990. godine, a korona virus je upropastio sezonu iz snova,u kojoj su Redsi daleko ranije mogli da matematički obezbede pehar.\nSezona će se ipak nastaviti, svi klubovi su glasali za povratak na treninge, pa je i Liverpul pred osvajanjem titule, ali će sigurno izostati spektakularna proslava.\n- Ako bude moguće, predaćemo pehar u standardnoj ceremoniji, daćemo ga igračima i štabu jer su vredno za to radili. Uradićemo to ako uslovi budu dozvoljavali, fokusirani smo na kraj sezone, ali moramo da napravimo plan za svaku situaciju - rekao je Masters.\n- Doći ćemo i do tačke kada će biti teško napraviti raspored sledeće sezone, ali još nismo tu. Očigledno, cilj je da prvo završimo sezonu kako dolikuje i u skladu sa drugim takmičenjima, ali ta takmičenja koče našu mogućnost da napravimo uobičajen kalendar za 38 kola novog ciklusa.\nSezona će se sigurno nastaviti bez publike, pa je sigurno i da će ceremonija dodele pehara, ako je bude, biti u sablasnoj atmosferi, pravi horor za sve koji su tri decenije čekali da to vide na stadionu.\nVideo: Ovaj čovek u glavi ima pravu fudbalsku enciklopediju: Pamti imena na hiljade igrača\nNejmar: Treniram više nego ikad, ali me brine kad ćemo se vratiti fudbalu?\nFudbaler PSŽ-a ostavio treću ženu koja mu je rodila sina: Ima bebu od 6 meseci, a sad je opet trudna\nNikad kraći odmor za fudbalere Partizana: Ovo je kompletan plan letnjih priprema crno-belih\nNajverniji navijač umro od korone: Otac menadžera Aston Vile je gledao kako ona postaje prvak Evrope\nSiti i Arsenal otvaraju kolo: Poznat datum nastavka Premijer lige!\nĐoković ne brine zbog Crne Gore: Igram tamo 90 odsto!\n(UŽIVO) "Svet posle korona virusa": Vučić govori na međunarodnoj konferenciji\nSamo za one sa dubokim džepom: Najskuplje voće na svetu vredi kao garsonjera


Dobojski Info - Banke u Srpskoj plasirale 5,3 milijarde KM kredita\nsubota, 21 decembar 2019 09:20\nFOTO: Dobojski Info | Banke u Srpskoj plasirale 5,3 milijarde KM kredita\nKrediti koje su banke u Srpskoj dale institucijama, firmama i građanima premašili su 5,3 milijarde maraka. Što se tiče firmi, krediti dati građevinarstvu manji su na kraju septembra u odnosu na kraj prošle godine, ali su rasli krediti za poslovanje nekretninama i iznajmljivanje. Građani, iako su najviše kredita uzeli za opštu potrošnju, u ovoj godini su se znatno više zaduživali za kupovinu stanova.\nIzvještaj o stanju bankarskog sistema RS za devet mjeseci ove godine pokazuje da su bruto krediti na kraju septembra iznosili pet milijardi i 344 miliona KM što je rast od sedam odsto u odnosu na kraj 2018. godine.\nZa najviše kredita banka u Srpskoj, 2,4 milijarde KM, posegli su građani, a slijede ih privatne firme koje imaju kredite „teške“ blizu dvije milijarde maraka.\nDok su krediti dati građanima, privatnim preduzećima, vladinim institucijama i nebankarskim finansijskim institucijama rasli, krediti dati javnim i državnim preduzećima, neprofitnim organizacijama i ostali krediti imali su smanjenje.\nŠto se tiče namjene kredita, pravna lica najčešće posežu za kreditima za proizvodnju, trgovinu te za javnu upravu, odbranu i obavezno socijalno osiguranje.\nKrediti dati građevinarstvu su pali 12 odsto, a krediti za poslovanje nekretninama, iznajmljivanje i poslovne usluge imali su najveći rast i to 28 odsto.\nGrađani su najviše kredita uzeli za opštu potrošnju, ali u ovoj godini veći rast imali su krediti za stambenu izgradnju i krediti za obavljanje djelatnosti u odnosu na kredite za opštu potrošnju u odnosu na kraj 2018. godine.\nUkupna zaduženost stanovništva po kreditima banaka koje posluju u Republici Srpskoj iznosi tri milijarde i 71,8 miliona KM. Prema podacima Zavoda za statistiku RS procijenjeni broj stanovnika u RS je 1.147.902 tako da ukupna zaduženost po stanovniku iznosi 2.676 KM.\nU Agenciji za bankarstvo RS su rekli da je kreditna funkcija jedna od osnovnih funkcija poslovanja banaka, te je shodno tome nivo ukupnih kredita najvažniji pokazatelj obima poslovanja svake banke i sektora u cjelini.\n„Isto tako kreditna funkcija predstavlja i najveći potencijalni generator rizika u poslovanju banaka. Bruto krediti sa stanjem na dan 30. septembar 2019. godine iznose 62,3 odsto bruto bilansne aktive i zabilježili su rast po stopi od sedam odsto u odnosu na kraj 2018. godine. Veći rast od kredita u ovom izvještajnom periodu imale su hartije od vrijednosti koje postaju značajna stavka u strukturi aktive“, naveli su u Agenciji.\nUkupno plasirani krediti u Republici Srpskoj na kraju septembra iznosili su 6,8 milijardi KM i veći su za osam odsto u odnosu na kraj 2018. Od navedenog iznosa krediti banaka čije je sjedište u FBiH iznose 1,5 milijardi KM. Banke iz Srpske istovremeno su na području FBiH plasirale 253,4 miliona KM.\nViše iz ove kategorije « Mogu li građani dobiti umanjene račune za struju? Direktor Elektroprivrede: Razmatramo mjere pomoći Uvažene 152 reklamacije potrošača u Srpskoj, čuvajte račune »


„Jedina gora stvar od ratovanja sa saveznicima, jeste ratovanje bez njih“, rekao je odavno Čerčil.\nA Srbija izgleda ponovo ide utabanim stazama 90-ih kada nije imala nijednog saveznika, a pri tome je imala previše neprijatelja. Ovakav pristup je razumljiv samo ukoliko pogledamo ko nam vodi oblasti spoljnih poslova i odbrane i analiziramo profile ministara koji su očigledno nesposobni da razumeju aktuelni geopolitički kontekst i nacionalni interes.\nOni nikako da prihvate da smo u bezbednosnom smislu okruženi sa NATO i EU, a ne zemljama koje bi trebalo sagledavati u bilateralnom kontekstu. Tako smo i u ovoj bezbednosnoj krizi ostali ponovo sami, bez saveznika i prepušteni na milost preprodavcima medicinske opreme.\nU takvoj situaciji, bizarni lik, drug Vulin, formalno kreira Strategiju nacionalne bezbednosti koja ima prevaziđenu retoriku, zastarele bezbednosne koncepte, poput odbrane od agresije na Republiku Srbiju i izgradnje nedefinisanog koncepta totalne odbrane.\nIako je Ministarstvo odbrane zajedno sa strategijama u oblasti odbrane trebalo da izradi i podnese Narodnoj skupštini na usvajanje i akcione planove, to nije urađeno. Tako nam strategije ostaju samo usvojeni papiri kojih niko nije u obavezi da se pridržava jer ne postoje povratni mehanizmi kontrole sprovođenja. Pri tome, tragedija je što ova zemlja u strateški bitnim oblastima zanemaruje sve sposobnosti civilnog sektora i gore od toga, percipira ih uglavnom kao državne neprijatelje.\n"Moramo zahtevati kredibilna ispitivanja nabavljenih sistema, jer su plaćeni novcem iz budžeta, bez učešća tetke iz Kanade."\nKao zemlja sa ograničenim resursima, svima je jasno da nemamo tu privilegiju da ih trošimo samo iz zadovoljstva, posebno ne iz hira zalutalih političara. Neophodno je sakupljati informacije, analizirati procese, donositi zaključke, usvajati strategije i vizije, a potom ih realizovati, uz sve mehanizme šire društvene kontrole. Kada vidimo kolika su sredstva utrošena u kupovinu vojne opreme iz Rusije, moramo se zapitati da li nam je nacija bezbednija od savremenih pretnji.\nIli kupujemo opremu za prošle ratove, a za buduće da se pouzdamo u sreću i donacije koje obično ne stižu na vreme. Tako smo na primeru ugroženosti informatičkog sistema Novog Sada mogli videti koliko nam je infrastruktura izložena sajber napadima. Ako nam je strateška odbrana za takve napade uputstvo „Ne uključivati kompjutere“ i beskorisno čuvanje enkriptovanih podataka, onda dovodimo u pitanje razvoj društva u celini sa bacanjem svih znanja i iskustava prethodnih generacija.\nNedavno je ruski predsednik Vladimir Putin predložio kandidaturu Igora Krasnova za mesto državnog tužioca Rusije, a Savet Federacije je već 22. januara 2020. usvojio dekret o njegovom imenovanju. Krasnov je ubrzo unapređen iz čina general-potpukovnika pravde u čin državnog savetnika pravde i tog dana je postao i član Saveta bezbednosti Ruske Federacije.\n"Srbija nema tu privilegiju da ograničene resurse troši samo iz zadovoljstva, posebno ne iz hira zalutalih političara."\nOdgovoran pristup funkciji koju obavlja, Krasnov je pokazao već 17. marta ove godine kada je osudio preduzeća iz odbrambene industrije za masovnu upotrebu falsifikovane robe. I bez obzira na štetu koju njegov postupak može prouzrokovati, Krasnov je zahtevao od vojnih tužilaca da preduzmu mere u vezi sa masovnom upotrebom falsifikovanih materijala i komponenti u vojnoindustrijskom kompleksu. Imajući u vidu stratešku prirodu ovog problema, on je tražio od vojnih tužilaca i blagovremeni završetak svih planiranih mera nadzora.\nOvakav pristup pokazuje da državni tužilac ne treba neophodno da bude fikus političkoj eliti. Ali budi i zabrinutost šta smo to kupili netransparentnim nabavkama u Rusiji i kako nam se remontuju sofisticirani vojni sistemi.\nRazumljiva je potreba kontinuiteta ruske tehnike u Vojsci Srbije jer se mogu uštedeti značajna finansijska sredstva u obuci, održavanju, pa i remontovanju sistema. Ali nije razumno insistiranje na sumnjivim i, može se lako utvrditi, nekvalitetnim nabavkama koje mogu imati ozbiljne posledice. Posebno ukoliko imamo u vidu da kao alternativa postoji kvalitetna odbrambena industrija Ukrajine, koja osim nabavke, može obezbediti i tehnološki transfer.\nIzraz „masovna upotreba“ za falsifikovane komponente ukazuje da ovaj problem u ruskoj odbrambenoj industriji moramo shvatiti ozbiljno i zahtevati kredibilna ispitivanja nabavljenih sistema. Ipak je to plaćeno budžetskim sredstvima, bez učešća tetke iz Kanade.\nInteresantno bi bilo i videti da li su naši eksperti, poput Vulinovog pomoćnika za materijalne resurse Nenada Miloradovića, predvideli prava krajnjeg kupca i mogućnost reklamacije? Možda su ti poslovi netransparentni upravo zbog visokih provizija, bez prevelike zaštite kupca? I možda je vreme da se aktuelni režim otarasi balasta politikanata kojima je važnije ispitivanje ličnog rejtinga budžetskim sredstvima od stvarnog unapređenja i lične i nacionalne bezbednosti.\n(Autor: Nikola Lunić, izvršni direktor Saveta za strateške politike)


Institut obaviješten o pokušaju prodaje lobanje u Sarajevu - Klix.ba\nInstitut obaviješten o pokušaju prodaje lobanje u Sarajevu\n7.5.2012. u 17:29\nInstitut za nestale osobe BiH danas je obaviješten o jučerašnjem pokušaju prodaje ljudske lobanje na autopijaci u Sarajevu, kazala je Feni glasnogovornica Instituta Lejla Čengić.\n"S obzirom da je riječ o slučaju kojim rukovodi Kantonalno tužilaštvo u Sarajevu, nakon završene sudsko-medicinske obrade i ako budu postojale pretpostavke da je riječ o žrtvi iz proteklog rata, Institut će postupiti u skladu sa svojim nadležnostima, odnosno sa lobanje će biti uzet koštani uzorak kako bi se DNK analizom utvrdio identitet ove osobe", kazala je Čengić.\nU protivnom, dodala je, to će biti u nadležnosti Kantonalnog tužilaštva i MUP-a Kantona Sarajevo. Prema njenim riječima, lobanja je sada u prosekturi Gradskog groblja Visoko.\nČengić je kazala da sudsko-medicinsku obradu, odnosno kompletnu istragu, vrši Kantonalno tužilaštvo Sarajevo. Glasnogovornik MUP-a Kantona Sarajevo Irfan Nefić kazao je Feni da su oni obaviješteni da na autopijaci jedna nepoznata osoba prodaje ljudsku lobanju.\n"Naši službenici su izašli na lice mjesta, utvrdili da se radi o M.G. iz Sarajeva. U obavljenom razgovoru s njim, on je rekao da je tu lobanju našao na području općine Centar prije šest-sedam dana", kazao je Nefić.\nPrema njegovim riječima, odmah je obaviješten tužilac Kantonalnog Tužilaštva koji je naredio da se o tom događaju sačini službena zabilješka, da se M. G. sasluša u svojstvu svjedoka, da se o tome sačini zapisnik o saslušanju te da se obavijeste odgovorne osobe u Institutu za nestale osobe da preuzmu lobanju u cilju obavljanja potrebnih vještačenja.\nOpćina Centar Sarajevo donira 15.000 KM narodnoj kuhinji Stari Grad\n07.05.2012. u 17:35\nVlada ZDK i Sindikati budžetskih korisnika o provedbi kolektivnih ugovora\n07.05.2012. u 17:16


Pištolj na utakmici u Grčkoj nije prvi takav slučaj u svetu fudbala - VICE\nPištolj na utakmici u Grčkoj nije prvi takav slučaj u svetu fudbala\nOd Pabla Eskobara do vlasnika PAOK-a.\npisao Vice Grčka\n13 Mart 2018, 9:32am\nU kasnim osamdesetim godinama, kolumbijski fudbal duboko se povezao sa narko kartelima a stadioni su pretvoreni u borilišta rivalskih narko dilera koji su svoj prljavi novac prali kroz fudbal i tako sticali popularnost kod širokih narodnih masa.\nU novembru 1989.godine, igrao se veliki derbi Kolumbije - Indipendiente iz Medeljina čiji je finansijer bio Pablo Eskobar, protiv Amerike de Kali koji je kontrolisao Migel Rodrigez, koji je bio najveći rival Eskobaru na tržištu kokaina. Par dana pred utakmicu, ulicama Medeljina proneo se glas da je Amerika de Kali "završila" sudiju Alvara Ortegu.\n"Taj čovek je bio spreman da nas pokrade", ispričao je kasnije Džon Žairo Velaskez, poznatiji kao "Popaj", najpoznatiji plaćeni ubica Pabla Eskobara koji je na sudu priznao da je likvidirao 250 ljudi po naređenju svog narko šefa.\n"Pablo nam je rekao da ga pronađemo i ubijemo", rekao je "Popaj" na sudu. Naravno, sudija Ortega je bio jedan od njegovih 250 žrtava.\nORUŽJE I GRČKI FUDBAL KROZ ISTORIJU\nNajnoviji skandal koji se u nedelju dogodio u Solunu na utakmici PAOK - AEK je samo jedan od mnogih u kojoj se sreću oružje i fudbal.\nBilo ih je i ranije, doduše možda u manje skandaloznom izdanju. U oktobru 1985.godine, Panatinaikos je dočekao Torino u Kupu UEFA. Utakmica je završena rezultatom 1-1, a domaćini koji su eliminisani, su imali velike primedbe na suđenje. Italijanski gosti su posle utakmice prijavili da je vlasnik Panatinaikosa Jorgos Vardinojanis pištoljem pretio sudijama i da je teži incident sprečilo njegovo lično obezbeđenje. Grčki klub negirao je ceo događaj, ali je UEFA desetak dana kasnije, na osnovu svedočenja sudije, suspendovala Vardinojanisa na četiri godine i novčanu kaznu.\nČetrnaest godina kasnije, posle meča AEK - Olimpijakos u Novoj Filadelifiji, pripadnik ličnog obezbeđenja predsednika grčke fudbalske lige Viktora Mitropulosa ispalio je dva hica u vazduh tokom tuče navijača dva kluba.\nU decembru 2009.godine golman Panatinaikosa Aleksandros Corvas, prijavio je da pogođen sa dva hica iz vazdušne puške tokom utakmice sa Olimpijakosom! Njegov slučaj je završio i pred sudom u Pireju gde je pokazao svoje povrede i izveštaj lekara koji je podržao njegove tvrdnje.\nSLUČAJ IVANA SAVIDISA VLASNIKA PAOKA\nU centru pažnje najnovijeg incidenta u Solunu na utakmici za titulu između PAOK-a i AEK-a je vlasnik domaćeg tima Ivan Savides. On je utrčao na teren pošto je sudija poništio gol za PAOK u poslednjem minutu meča zbog ofsajda.\nSavides je navodno pretio sudiji a snimci i slike pištolja koji držao za pojasom obišli su ceo svet. Protiv vlasnika PAOK-a i četvorice članova njegovog obezbeđenja pokrenuta je istraga za nedozvoljeno nošenje vatrenog oružja. Sudija je dva sata po prekidu utakmice ipak priznao sporni pogodak domaćina, a grčka država je sledećeg dana na neodređeno vreme prekinula fudbalsko prvenstvo koje prožeto neverovatnim incidentima.\nNEKI SU GUBILI ŽIVOTE\nNije ovo prvo zabeleženo oružje na fudbalskom stadionu u svetu. U septembru 2015.godine na utakmici brazilske amaterske lige između Amandes da Bola i Belo Horizontea, sudija je bio taj koji potegao oružje. Nakon burnih reakcija na jednu njegovu odluku na terenu, sudija Gabrijel Murta Morta otišao je do svlačionice i vratio se sa revolverom u ruci. Ispostavilo se da je to bio njegov službeni komad oružja, pošto je sudijin pravi posao bio u lokalnoj policiji. Delegat je nekako smirio sudiju-policajca, koji oružje nije upotrebio.\nIpak, oružje na terenu ponekad bude upotrebljeno. U februaru 2016.godine fudbalski meč u Argentini završen je tragedijom kada je igrač, nezadovoljan suđenjem, sa tri hica ubio sudiju Seara Floresa a pri izlasku sa terena ranio još jednu osobu.\nSigurno najpoznatija tragedija svetskog fudbala u kojoj je korišćeno vatreno oružje ona u kojoj je posle Svetskog kupa u SAD ubijen kolumbijski reprezentativac Endrju Eskobar. Nesretni mladić ubijen je zbog toga što je postigao auto gol na utakmici sa SAD.\nIronija je da se Eskobar navijačima posle meča izvinio izjavom u novinama El Tiempo rečima "Vidimo se uskoro, zato što život ipak ide dalje".


Čajanaka za kraj Kineskog festivala svetla u Galeriji\nTanjug 17. februara 2022. 10:38\nBEOGRAD – Povodom zatvaranja Kineskog festivala svetla, večeras će u Galeriji na Sava Promenadi biti priređena čajanka, besplatna za sve posetioce, na kojoj će biti posluženi aromatični kineski čajevi, saopštili su iz organizacije festivala.\nNesvakidašnja zabava uz čaj počinje od 18 časova isped ulaza broj 5 u Galeriju na Sava Promenadi, dok će druženje uporedo trajati i kod muzičko-svetlosne interaktivne gazilice u Galeriji, odakle će posetioci moći da pokažu i svoju kreativnost.\nSvi ljubitelji umetnosti i dobre zabave su pozvani da prisustvuju zatvaranju i gašenju lampiona koji su krasili Sava Promenadu u okviru ovog Festivala.\nZa ovom jedinstvenom izložbom u Srbiji vladalo je nezapamćeno interesovanje, a mnogobrojni mediji u Srbiji i Kini su naširoko izveštavali o festivalu koji ove godine beleži četvrtu godinu svog postojanja.\nKineski festival svetla, u organizaciji je “Balkanopolis centra za modernu tradiciju”, pod generalnim pokroviteljstvom Vlade Republike Srbije i Grada Novog Sada, uz pokroviteljstvo grada Beograda i podršku ambasade Narodne Republike Kine u Srbiji.\nPored impozantnog zmaja dugačkog 17m, favorit posetilaca su bile i muzičko-svetlosne interaktivne gazilica koje se aktiviraju plešući po njima u Galeriji kod ulaza 5, a Limanski park u Novom Sadu je svetleo kao nikada do sada uz dva kineska zmaja, životinjsko carstvo, magične jelene, čarobne ribe i mnoge druge atraktivne svetlosne instalacije.\nUz zadovoljstvo što je tradicija proslave Kineske nove godine uspešno održana četvrtu godinu zaredom, inicijator i osnivač Kineskog festivala svetla, Slobodan Trkulja, zahvalio se svim dragim posetiocima koji su bili deo svetlosti kinesko-srpskog prijateljstva.\n„Verujem da je Kineski festival svetla za ove tri sedmice uneo radosti u našu svakodnevnicu, vratio detinji osmeh u naše živote i zagrejao srca svih koji su bili u prilici da ga dožive izbliza“ kazao je Trkulja.


Ovaj beauty tretman radi se samo zimi - dermatologinja objašnjava zašto - Ordinacija.hr\nPostoje dermatološki tretmani koji se preporučuju izvoditi u hladnom periodu godine, sada. Kemijski piling je jedan od njih.\nOvaj tretman koristi se za liječenje raznih kožnih problema, za smanjivanje bora, strija i ožiljaka, u terapiji akni i mrlja na licu, ramenima, dekolteu i rukama, kao i u tretmanima kože uslijed oštećenja od sunca, za poboljšanje cjelokupnog izgleda kože.\nZa ljepšu i mlađu kožu\nBez izlaganja suncu\nKemijske pilinge u našim područjima preporučeno je provoditi u hladnom periodu godine, dakle u jesen, tijekom zime i u rano proljeće. Nakon kemijskog pilinga ne preporučuje se izlaganje suncu 3 do 4 tjedna, a obavezno je korištenje kreme s visokim zaštitnim faktorom SPF 50+.\nPrema dubini djelovanja u koži te ovisno o potrebi kože možemo raditi površinski, srednje duboki i duboki kemijski piling.


Predlog o zabrani krsta u nemačkim školama\nPredlog nemačke političarke turskog porekla da se u državnim školama zabrane hrišćanski krstovi izazvala je pravu buru u njenoj stranci i pretnje smrću od desničarskih grupa.\nAjguel Oezkan (38), ćerka turskih imigranata, koja je najverovatnije buduća ministarka za socijalna pitanja u vladi desnog centra zapadne nemačke države Donje Saksonije, pozvala je na zabranu krstova jer škole treba da budu neutralno mesto.\n"Hrišcanski simboli ne pripadaju državnim školama. Škole treba da budu neutralna mesta", rekla je Oezkan magazinu "Fokus".\nČlanovi njene Demohrišćanske stranke (CDU) Angele Merkel brzo su osudili komentare i neki traže se da političarka odrekne svoje uloge regionalnog ministra, koju preuzima u utorak.\nPremijer Donje Saksonije Kristijan Vulf, koji je dobio pohvale prošle sedmice zbog postavljenja Ajguel Oezkan u njegov kabinet, odbacio je njene predloge kao "lični stav" i potvrdio da njegova vlada podržava hrišćanski krst u školama.\nOezkan, advokat iz Hamburga, čiji su roditelji emigrirali 1960. godine, kaže da sebe ne smatra posvećenim muslimanom, ali da njena porodica obeležava muslimanske praznike.\nU Nemačkoj živi oko tri miliona ljudi turskog porekla, od kojih su vecina došli u zemlju kao gastarbajteri u decenijama nakon Drugog svetskog rata. Vlada Angele Merkel pokušava je da se uhvati u koštac sa problemima integracije muslimanske populacije.\nAjguel Oezkan ce biti prvi državni ministar turskog porekla u Njemackoj.


31/10/2020 4:26:35 PM\nNASLOVNA / HOT / Maserati obustavlja proizvodnju zbog male potražnje\nMaserati je objavio da će obustaviti proizvodnju novih vozila tokom jedne nedelje u novembru zbog niske potražnje za njihovim automobilima. Ova kompanija koja se nalazi pod FCA grupacijom prolazi kroz teži period, jer očigledno ne uspeva da privuče kupce i izbori se na tržištu. Oko 2.000 zaposlenih neće te nedelje morati da dođe na posao, tako da ovaj potez nije prijatan ni za koga. Ovaj pad je najviše prouzrokovan zbog smanjenog broja narudžbina iz Kine, prema rečima Harald Westera šefa kompanije. Nadajmo se samo da će Maserati uspeti da se izbori sa teškim vremenima i da će kompanija uspeti da se vrati u igru sa novim modelima koje priprema.\nTagovi2015 Automobili Maserati novembar obustava obustavljanje proizvodnja\nPrethodno “Bebi” Toyota GT86 u 8 fotografija [Galerija]\nSledeće VW povlači TDI modele iz game za 2016. godinu


Stranačke aktivnosti\t Čet, 24.09.2020. 10:41\nDosadašnja praksa transparetnosti upravljanja javnim finansijama rezultirala je neblagovremenim i nepreciznim informacijama, nedovoljnom transparentnošću, te činjenicom da općinske i gradske administracije ne pružaju kvalitetne i razumljive informacije svojim građanima i poreskim obveznicima. Ovakav način rada omogućio je da nemamo kvalitetnu osnovu za donošenje odluka, kvalitetna rješenja problema, ali ni mogućnost učestvovanja javnosti i zainteresovanih u procese za donošenje odluka u lokalnoj zajednici. Isto tako, dosadašnji rad uveliko sprječava donatore, koji žele da doniraju, a koji imaju jasna pravila, da se aktivnije uključe u progres lokalnih zajednica.\nČetiri kandidata za načenike/gradonačelnike Platforme za progres: Edin Bunda (Ilidža), Sanel Šarić (Novo Sarajevo), Nejira Sarajlić (Stari Grad Sarajevo) i Mirsad Kečanović (Bihać) se zalažu za uvođenje sistema digitalnog praćenja finasijskih tokova u općinske administracije, na način da se pomoću adekvatnog softverskog rješenja uvede automatizirana kontrola svih finansijskih procesa u poslovanju općine.\nTo praktično znači da bi svaki građanin ili institucija, putem jednostavne besplatne aplikacije, imali pristup finansijskim tokovima općine, na način da bi se svakodnevno moglo pratiti da li se sve finansijske radnje izvršavaju u skladu sa usvojenim budžetom i drugim normama, ali i svaka druga promjena koja potencijalno može da bude sumnjiva, netransparentna ili nezakonita.\nNovi obrazac upravljanja lokalnom samoupravom treba da sadrži koncept proaktivnog obavještavanja građana, na način da organi uprave zajedno sa vijećnicima budu dužni i odgovorni da pružaju kvalitetne, dovoljno detaljne i razumljive informacije svima. Također, ovom metodom, bi se omogućila pravovremena reakcija ukoliko nešto nije u skladu sa usvojenim strategijama i planovima, prije nego nastane nenadoknadiva šteta, što je do sada bio slučaj.\nOvim bi se stvorila osnova za kvalitetno poređenje rezultata rada između općina, kako unutar tako i izvan zemlje, što bi nas dovelo u poziciju da učimo i mnogo brže napredujemo nego do sada.\nZa uspješnu realizaciju našeg prijedloga potrebno je usvojiti novi ili eventualno dopuniti postojeći Pravilnik o finansijskom izvještavanju i godišnjem obračunu budžeta u FBiH, a trenutni zakonodavni okvir iz oblasti lokalne samouprave ne sprječava realizaciju naših zamišljenih aktivnosti, niti su potrebna velika finansijska sredstva!\nJavno se obavezujemo da ćemo izraditi i uvesti softversko rješenje u prvoj godini mandata, a garantujemo transparentnost trošenja budžeta u jedinicama lokalne samouprave u kojima budemo izabrani!


Kompanija Real Knitting donirala opremu školi u Gajdobri (VIDEO)\nNaslovna Poslovne strane Proizvodnja Kompanija Real Knitting donirala opremu školi u Gajdobri (VIDEO)\nDruštveno odgovorna kompanija pomogla rad Osnovne škole "Aleksa Šantić Gajdobra - Nova Gajdobra" iz Gajdobre.\nGAJDOBRA: Kompanija Real Knitting je društveno odgovorna i kroz mnoge projekte pomaže radu lokalne zajednice. Rukovodstvo kompanije je, ovaj put, odlučilo da pomogne rad Osnovne škole „Aleksa Šantić Gajdobra – Nova Gajdobra“ iz Gajdobre.\nZnačaj društveno odgovornog ponašanja je u osnovi funkcionisanja svake kompanije koja želi da napreduje. Društvena odgovornost je vodilja kompanije „Real Knitting“, koja kroz razne akcije pomaže rad lokalne zajednice.\nU utorak (29.06.) predstavnici kompanije su posetili osnovnu školu u Gajdobri i uručili im 20 školskih stolova i 40 školskih stolica za učionicu, a sa tom opremom, prema rečima direktorke škole Branke Bajić, mogu se opremiti dve učionice, što je od velikog značaja za rad.\nOvo nije prvi put da Real Knitting pomaže, do sada su sa računarskom opremom pomogli rad odeljenja ove škole u Novoj Gajdobri, a redovno finansiraju i mnoge aktivnosti učenika.\nKompanija Real Knitting je osnovana 2011. godine i od tada se konstantno razvija kroz ulaganja. Ubraja se u jednu od najvećih fabrika na Balkanu i to zahvaljujući kapacitetima i visokom kvalitetu kojem posvećuje veliku pažnju. Eksperti su u proizvodnji svih vrsta ženskih čarapa i sokni, gde uvek prate potrebe tržišta.\nU ovom trenutku, u kompaniji je zaposleno oko 1000 ljudi, uglavnom iz bačkopalanačke opštine i to u tri proizvodna pogona koja su smeštena u Bačkoj Palanci, Gajdobri i Čelarevu.\nNajveće tržište na koje plasiraju svoje proizvode je Ruska Federacija, ali svakako ne treba izostaviti ni Ukrajinu, Litvaniju, Hrvatsku, Bosnu, Crnu Goru i Bugarsku. Kada je u pitanju domaće tržište, njihovi proizvodi su dostupni u 10 većih trgovinskih lanaca.\nPrethodni tekstDodeljeni ugovori za sufinansiranje štedljive rasvete školama iz bačkopalanačke opštine\nSledeći tekstUkida se roming u zemljama zapadnog Balkana


Tri konferencije u tri septembarska dana - Nira Press\nPočetna » Tri konferencije u tri septembarska dana\nTelekom Srbija podržaće tehnološko preduzetništvo pokretanjem programa „mts startap ubrzanje“ koji predviđa mentorsku podršku i novčanu nagradu od 20.000 evra za tri izabrana startapa, saopštila je ta kompanija 28. septembra. Kompanija ovaj program pokreće u saradnji sa nepro tnim udruženjem SEE ICT, koje već pet godina uspešno organizuje Startap Akademiju, edukativnu platformu za preduzetničke timove u oblasti informaciono-komunikacionih tehnologija (IKT), potvrđeno je tokom konferencije „Znam da možemo“ koja je održana u Beogradu 28. septembra. Ovo je bio jedan od najvećih IT događaja ove godine a okupio je u beogradskom Domu sindikata oko 1.600 ljudi koji su imali prilike da čuju najsjajnije priče domaće startap scene. Događaj su organizovali StartIt i magazin za mlade Original, uz podršku Novak Đoković fondacije, a beogradskom skupu su prisustvovali i Jelena i Novak Đoković.\n„MTS startap ubrzanje“ namenjen je preduzetnicima koji pohađaju Startap Akademiju, dok će tri tima koja ostvare najveći napredak tokom Akademije podeliti iznos od 20.000 evra. Pored novčanog iznosa koji treba da podstakne ove startapove da što pre izađu na tržište, MTS će u programu ovogodišnje Akademije imati mentorski angažman, kao i relevantne predavače u određenim oblastima.\nTri tima koja pokažu istrajnost u tome da svoje inovativne ideje razviju u održiv biznis izabraće žiri koji čine predstavnik Telekoma Srbija, udruženja SEE ICT i nezavisni ekspert u ovoj oblasti.\nPokretanjem „mts startap ubrzanja“, Telekom Srbija proširuje obim podrške startap ekosistemu u Srbiji, pošto je prethodno podržao otvaranje dva prostora, StartIt centre u Beogradu i Inđiji. U ta dva StartIt centra održavaju se programi edukacija za preduzetnike i susreti sa potencijalnim investitorima iz zemlje i inostranstva. Kompanija Telekom Srbija podržava opredeljenje udruženja SEE ICT, da kroz svoje programe do 2020. godine obuči 100.000 IT stručnjaka koji će svoja poslovna rešenja razvijati u zemlji. Otvaranjem dodatnih StartIt centara u tri grada u Srbiji, stvaraju se uslovi za razvoj tehnološkog preduzetništva i izvan regionalnih centara.\nStartap Akademija počinje da radi u prvoj polovini novembra. Do sada je više od 100 preduzetnika prošlo kroz program Startap Akademije, a za razvoj svojih rešenja, poput web i mobilnih aplikacija i drugih digitalnih servisa, obezbedili su više od milion evra investicija od domaćih i inostranih ulagača.


Građevinari uputili listu zahtjeva Vladi Srbije | INFORMACIJA JE KAPITAL - Capital.ba\nGrađevinari uputili listu zahtjeva Vladi Srbije\n06. apr. 2011. 17:34 Objavljeno u OSTALO\nBEOGRAD, Tri odbora za građevinarstvo, industriju građevinskog materijala i stambenu privredu Privredne komore Srbije, Privredne komore Vojvodine i Privredne komore Beograda danas su ponovo uputili Vladi Srbije listu zahtjeva i prijedloga mjera pošto se ove godine očekuje da bude još više otpuštenih radnika i da svaka druga firma prestane sa radom, navodi se u zajedničkom saopštenju.\nGrađevinari predlažu da se PDV plaća poslije naplate izvršenih radova, da država izmiri dugove, kao i da se reprogramiraju obaveze privrede državi.\nTakođe se traži ugovoreno definisanje rokova plaćanja i zaštite vrijednosti ugovorene cijene, ukidanje člana 7. Zakona o javnim nabavkama kojim se propisuju tenderski uslovi koje domaće firme ili konzorcijumi ne mogu da ispune, navodi se u zajedničkom saopštenju.\nGrađevinari traže od Vlade i da se zakonodavno reguliše poslovanje stranih preduzeća i rad stranaca u Srbiji.\nNa sastanku je predloženo da se hitno sastanu ministri finansija, rudarstva, životne sredine i prostornog planiranja i ekonomije i regionalnog razvoja, kao i ministar za infratstrukturu i energetiku, u cilju pronalaženja rješenja za kritično stanje u srpskoj građevinskoj industriji, industriji građevinskog materijala i stambenoj privredi.\n”Ovo nije prvi put da građevinska industrija traži pomoć od Vlade, ali do sada nije donijeta nijedna suštinska mjera koja bi pomogla građevinarima”, istaknuto je na današnjem sastanku u PKS.\nTri odbora privrednih komora naglašavaju da oko 80 odsto kompanija u građevinskoj industriji je u blokadi, a svaka druga firma odavno ispunjava uslove za stečaj ili likvidaciju.\nSamo tokom posljednjih godinu dana bez posla je ostalo oko 20.000 zaposlenih, a od trenutno zaposlenih skoro 50 odsto nije uposleno ili je na prinudnim odmorima. Prosječna neto zarada u ovom sektoru je oko 27.000 dinara, rečeno je na zajedničkoj sjednici.\nU građevinskoj industriji Srbije radi više od 10.000 firmi i u njima je zaposleno oko 120.000 radnika. Emg.rs


Etihad i Mančester siti otkrivaju inspirativne fudbalske priče širom sveta - News - Turistički svet\nEtihad i Mančester siti otkrivaju inspirativne fudbalske priče širom sveta\nAvio-kompanija Etihad ervejz i fudbalski klub Mančester siti su se udružili kako bi istakli značaj omladinskog fudbala, otkrivajući nepoznate inspirativne priče iz različitih delova sveta.\n"City2City" je nova serija kratkih filmova u kojima Etihad ervejz i Mančester siti posećuju neke od najpopularnijih gradova na svetu: Peking, Njujork, Pariz i Mumbaj – važne destinacije u mreži Etihad ervejza. Serija otkriva na koji način fudbal inspiriše, motiviše i utiče na živote mladih ljudi, kao i zanimljivosti ovih gradova.\nKako bi u potpunosti istražili nijanse različitih kultura, Etihad ervejz i Mančester siti su se povezali sa poznatim medijskim brendom Vajs (VICE Media) preko njegove globalne agencije "Virtue Worldwide" i ostvarili saradnju na produkciji serije City2City. Serija predstavlja svakodnevne priče mladih fudbalera i lidera koji koriste moć fudbala da podrži transformaciju mladih ljudi u četiri dinamične metropole.\n- Ova serija filmova naglašava pozitivan društveni doprinos koji fudbal može da ima u lokalnim zajednicama. Posvećeni smo i pružanju podrške razvoju omladinskog fudbala na globalnom nivou, podsticanjem mladih sportista u muškoj i ženskoj konkurenciji da ostvare svoje ciljeve u sportu i životu - istakao je Patrik Pirs, potpredsednik Etihad ervejza za marketing partnerstva.\nTom Glik, komercijalni direktor Mančester sitija smatra da će ova serija imati odjeka kod navijača Mančester sitija i ljubitelja fudbala širom sveta.\n- Pokazujući suštinu fudbala, "City2City" pokazuje jednostavnu čistotu obične igre i prijateljstva, inspiracije i timski rad u najomiljenijem sportu na svetu - dodao je Glik.\nPrva epizoda u seriji prikazuje Peking, a film je premijerno emitovan 13. aprila 2017. Ovaj film predstavlja priču o Huangu i Dingu, koji fokusirajući svoju energiju na sport koji vole, inspirišu čitavu novu generaciju fudbalera u Kini.\nU Njujorku, Etihad ervejz posećuje sestrinski klub Mančester sitija - FK Njujork siti i upoznaje se sa njihovim dobrotvornim programom "Siti u zajednici". U srcu Speniš Harlema, ova epizoda predstavlja mladu zvezdu filma Šelin Dijaz (Shaeline Diaz), koja je uzdrmala status kvo u svojoj porodici i zajednici u potrazi za uspehom na terenu i van njega. Ova epizoda prikazuje njenu priču od kada je pokušala da napusti sport koji je zavolela.\nU Mumbaju, engleska reprezentativka i igračica ženskog fudbalskog kluba Mančester Siti, Džil Skot, otkriva inspirativnu priču o Parvati Pudžari (Parvati Pujari) i njenoj saradnji sa fondacijom "Medžik bas" (Magic Bus) gde ona kroz fudbal pronalazi snagu i liderstvo. Ovaj film prikazuje jedan od mnogih aspekata jednog urbanog pejzaža obeleženog neboderima i okružen naseljima koja predstavljaju šarenu mešavinu kultura i etničkih grupa.\n"City2City" završava svoj put u Parizu, istražujući predgrađa odakle potiču najveći francuski fudbalski talenti, u koje spada i omladinac Mančester sitija Thierri Ambrose, koji govori o svom putu ka profesionalnoj karijeri. Film prati novinara i pripovedača Iliesa Ramdania i lokalca, Enza Lopesa, u otkrivanju onoga što čini ovu raznovrsnu zajednicu tako značajnim izvorom fudbalskih talenata.\nDa podsetimo, Etihad ervejz je glavni partner Mančester sitija od maja 2009. godine. Stadion ovog kluba je dobio naziv Etihad stadion, čime je formiran centralni deo novog "Etihad kampusa", koji obuhvata veliki deo Sport siti centra u Istočnom Mančesteru.


Beta 18. aprila 2019. 19:40\nUkrajinski sud poništio je danas nacionalizaciju PrivatBanke krajem 2016. godine što bi prema oceni aktuelnog predsednika Petra Porošenka moglo da izazove veliku ekonomsku krizu ili čak i bankrot zemlje.\nOva politički eksplozivna objava data je tri dana pred drugi krug predsedničkih izbora, u koji su ušli Porošenko i popularni komičar Volodimir Zelenski, koji je prema anketama ispred Porošenka. Zelenskog kritičari optužuju da je blizak oligarhu, prethodnom vlasniku banike.\nObjava odluke izazvala je duge redove gradjana ispred poslovnica PrivatBanke koji su čekali da povuku svoju štednju.\nNa odluku o nacionalizaciji žalio se raniji vlasnik banke oligarh Igor Kolomojski. Upravni sud je u odgovoru na žalbu proglasio ništavim sporazum o prodaji kojim je od Kolomojskog i njegovih saradnika oduzeta kontrola nad PrivatBankom, navodi se u saopštenju suda.\nPrivatBanka je nacionalizovana jedne nedelje uveče u decembru 2016. godine da bi se izbegao bankrot koji bi imao domino efekat na ukrajinski bankarski sektor. Tu odluku je tada pozdravio Medjunarodni monetarni fond, glavni ukrajinski kreditor, kao važnu meru da se osigura finansijska stabilnost.\nAmerička ambasada u Ukrajini, Evropska banka za obnovu i razvoj (EBRD) i Svetska banka ponovili su danas njihovu podršku nacionalizaciji PrivatBanke i naveli da pažljivo prate situaciju.\nUz podršku ministarstva finansija ukrajinska centralna banka je odmah objavila da će se žaliti na ovu odluku.\nPorošenko je upozorio da se ovim potezom rizikuje da desetine hiljada klijenata banke izgube svoj novac i dovede cela zemlja u bankrot i novu ekonomsku krizu. Porošenko je takodje rekao da Kolomojski planira da preuzme kontrolu banke ako pobedi njegov rival Zelenski.


Dan online - Ekonomija: Preuzeto više energije - 2020-11-21\nEkonomija PODACI CEDIS-A ZA OKTOBAR Preuzeto više energije\nKorisnici elektrodistributivnog sistema u oktobru su preuzeli ukupno 199,78 miliona kilovat-sati (KWh) električne energije, što je oko pet odsto više u odnosu na isti period prošle godine, saopšteno je iz Crnogorskog elektrodistributivnog sistema (CEDIS).\n– Najviše električne energije, oko 38 odsto, distribuirano je korisnicima na području Podgorice, Danilovgrada i Cetinja – piše u saopštenju.\nOčitano je ukupno 385,37 hiljada brojila, ili 94 odsto od ukupnog broja.\nEkipe Sektora za održavanje su u oktobru 2,24 hiljade puta intervenisale na terenu.\n– Vrijednost radova na održavanju elektroenergetskih objekata iznosila je 464,99 hiljada eura – precizirali su iz CEDIS-a.\nIz kompanije su saopštili da su tokom oktobra završeni oko 120 hiljada eura vrijedni radovi na zamjeni dva transformatora u trafostanici Topla.\n– Počeli smo i radove na rekonstrukciji trafostanice Kumbor, za koju je izdvojeno oko 1,4 miliona eura. Prethodnog mjeseca na nivou sekundarne mreže završeni su radovi na izgradnji trafostanice Eurozoks u Spužu, kao i rekonstrukcija niskonaponskih mreža Željeznička stanica i Trpeško brdo 3 u Mojkovcu i Petnjici. Za ove radove izdvojeno je oko 100 hiljada – istakli su iz CEDIS-a.\nNa distributivnu mrežu je tokom oktobra priključen 821 novi korisnik.\nProcesuirati odgovorne za pad garancija od blizu 200 miliona\nPrihodi najboljih kompanija pali 110 miliona eura\nObustaviti odluku Vlade\nPad prodaje kola\nGrbović podnio neopozivu ostavku


Na sastanku se razgovaralo o nacrtima dokumenata za Plenarnu sednicu Parlamentarne skupštine PSJIE, koja će biti održana 21-23. juna u Antaliji, i o sedištu Stalnog sekretarijata Parlamentarne skupštine PSJIE.\nNa sastanku je bilo reči i o prioritetima turskog predsedavanja PSJIE: saradnja u oblasti dravstva u periodu nakon pandemije KOVID-19, unapređenje regionalne saradnje, upravljanje migracijama, povećanje kvaliteta obrazovanja i ljudskih resursa, izgradnje komunikacionih i transportnih ruta.\nU okviru treće tačke Dnevnog reda, gde je bilo reči o nacrtima izveštaja sa preporukama Generalnog odbora za pravdu, unutrašnje poslove i bezbednosnu saradnju, Đ. Milićević je istakao da je ovaj akt prethodno usaglašen na sastanku Generalnog odbora održanom 15. aprila o.g. Istakao je da stalna delegacija Narodne skupštine nastoji da postigne konsenzualne dogovore o različitim pitanjima kojima se bavi ova parlamentarna organizacija. Ipak, Đ. Milićević je istakao da ponašanje jedne od učesnica PSJIE ne dozvoljava da normalno funkcionišemo, i sistematski krši sve postignute dogovore i svesno zanemaruje uslove pod kojima je primljena u ovu organizaciju.\nMilićević je sve učesnike sastanka podsetio da je šef naše stalne delegacije, predsednik Ivica Dačić u pismu koje je uputio predsedniku Velike narodne skupštine Turske Mustafi Šentopu, a koje je dostavljeno i svim ostalim učesnicima, istakao da: Budući da Parlament u Prištini predsedava odborima koji su podneli nacrte izveštaja i rezolucija, ukazujemo da pojedini delovi tekstova u potpunosti odstupaju od statusno neutralne terminologije i upotrebe simbola.\n- I ovim putem, podsećamo na dogovor koji je postignut na Samitu šefova država i vlada, na Brdu kod Kranja, 24. aprila 2018. godine, kada je usvojena zajednička Deklaracija, u kojoj se ističe statusna neutralnost tokom predsedavanja Prištine.\nU Deklaraciji se eksplicitno navodi da će Priština predsedavati Procesom saradnje u jugoistočnoj Evropi bez prejudiciranja stavova ostalih učesnica po pitanju njenog statusa ili statusa u okviru PSJIE, organizovati sve sastanke, bez obzira na nivo, u neutralnim prostorijama, postarati da sva dokumenta, uključujući i pozivnice, budu u neutralnom formatu, kao i da će nastaviti sa dosadašnjom praksom prema kojoj nema isticanja državnih simbola tokom sastanaka.\nMilićević je u nastavku svog izlaganja istakao da sastanci Generalnog odbora za socijalni razvoj, obrazovanje, istraživanje i nauku i Generalnog odbora za ekonomiju, energetiku i infrastrukturu, kojim je predsedavao Parlament u Prištini, a koji je trebalo da se održe u subotu i nedelju 12. i 13. juna, nisu imali kvorum potreban za rad i odlučivanje.\nPrema informacijama koje imamo prištinsko predsedavanje nije obezbedilo potreban kvorum, odnosno imalo je manje od pet prisutnih delegacija, tako da se može smatrati da ti sastanci nisu ni održani, kao ni da nacrti akata koje je predložilo prištinsko predsedavanje nisu usvojeni jer nisu obezbedili podršku polovine delegacija.\nOn je pozvao tursko predsedavanje, koje je dužno da se stara o poštovanju pravila rada i do sada postignutih dogovora, da uloži dodatni napor kako bi ova organizacija nastavila sa normalnim radom i da zaustavi obesmišljavanje njenog rada, kome su svi učesnici Parlamentarne skupštine PSJIE izloženi.\nI pored iznetih argumenata sa naše strane Priština je insistirala da se nastavi rasprava o nacrtima dokumenata generalnih odbora i pored činjenice da nacrti dokumenata nisu usvojeni, jer nije postojao potreban kvorum na sastancima dva Generalna odbora.\nNaša delegacija se oštro usprotivila pozivajući se na jasne procedure Poslovnika o radu što je posle i prihvaćeno i od strane učesnika sastanka.\nU okviru četvrte tačke Dnevnog reda, kada se raspravljalo o sedištu Stalnog sekretarijata, Milićević je izneo zvaničan stav da dalje aktivnosti treba usmeriti na postizanje konsezualnog dogovora o sedištu sekretarijata i budžetu, čime će biti zaokružen proces konstituisanja Parlamentarne skupštine PSJIE.\nMilićević je pozvao Sofiju i Ankaru da ponovo pokušaju da uspostave dijalog, i da u dobroj veri postignu dogovor o ovom važnom pitanju, koje će biti na dobrobit svih nas i naših građana.\nOn je na sastanku izneo predlog da Narodne skupština RS bude domaćin i predsedava Generalnim odborom za energetiku, ekonomiju i infrastrukturu, što je konsenzusom svih učesnika prihvaćeno.\nSve vreme sastanka Priština je uslovljava i opstruirala dogovore o čemu je Milićević izneo jasan stav da je takvo ponašanje Prištine neprimereno i nedopustivo i u suprotnosti sa svim postignutim dogovorima čime se direktno narušava rad PSJIE.


OTVORENO PISMO GRADSKOJ OPŠTINI SAVSKI VENAC, JAVNOM VODOPRIVREDNOM PREDUZEĆU “BEOGRAD VODE”, JAVNOM KOMUNALNOM PREDUZEĆU “ZELENILO BEOGRAD” I ZAVODU ZA ZAŠTITU SPOMENIKA KULTURE GRADA BEOGRADA. – Balkanekspresrb.rs\nPOVODOM namere da se produži rešenje kojim je odobreno privremeno zauzeće javne površine radi postavljanja štanda za prezentaciju projekta “Beograd na vodi” na lokaciji Savsko šetalište kod pristaništa, na delu kat. parcele 438/1 sa žaljenjem Vas obaveštavamo o sledećem:\nNe, to nije “štand” niti tezga, salon, mesto prezentacije ili slično… to je fensi kafana!\nOna ne služi za prezentaciju projekta, ionako upitnog nacionalnog interesa, već za dnevne i noćne izlaske jednako upitnog srpskog jet seta i zaradu vlasnika koji nije ni državno preduzeće „Beograd na vodi“ koje vam se za saglasnost obratilo niti je to takozvani neimenovani “strani partner” koji je izgradnju, neovlašćeno, finansirao.\nPored toga, iako procedure privremenog zauzeća javne površine ne poznaju kategoriju „štanda“ svako od Vas se, na svoj način, snašao i odobrio ili dao saglasnost za izgradnju ovakvog objekta jer, ipak, pisalo je – Štand za prezentaciju projekta “Beograd na vodi”, a svi znamo koliko je to bitno. Možda vas je malo začudilo što je na crtežu objekat izgledao kao veliki restoran, ali kao što gradonačelnik tada reče „… da ima gde da se sedne.“


Stejt department: Pogoršanje stanja ljudskih prava pogađa ceo svet - Dijalog.net\nNaslovna Vesti Svet Stejt department: Pogoršanje stanja ljudskih prava pogađa ceo svet\nVašington, 31. mart 2021. – Američki Stejt department je u godišnjem izveštaju o ljudskim pravima upozorio na pogoršanje stanja ljudskih prava širom sveta, a posebno je istaknuta represija, koju po američkoj administraciji sprovodi Kina na svojoj teritoriji nad manjinama, i proganjanje političkih protivnika koje sprovode ruske vlasti.\nRojters prenosi da je američki državni sekretar Entoni Blinken, predstavljajući godišnji izveštaj o stanju ljudskih prava u svetu koji obuhvata 200 zemalja, rekao da su pojedne vlade koristile krizu koju je izazvao Kovid-19 kao izgovor za ograničavanje prava i konsolidaciju autoritarne vladavine.\nU delu izveštaju Stejt departmenta koji se odnosi na Kinu, navedeno je da kineske vlasti sprovode program masovnog pritvaranja pripadanika Ujgura i drugih nacionalnih manjina u provinciji Sinđijang, i da su u ovoj zemlji nestala četiri novinara koji su izveštavali o početnoj fazi pandemije u gradu Vuhanu.\nAgencija navodi da se u delu dokumenta SAD o Rusiji kaže da su po verodostojim izveštajima, pripadnici ruske Federalne službe bezbednosti otrovali nervnim agensom opozicionog lidera Alekseja Navaljnog, koji je i pritvoren ove godine, kada se vratio u zemlju posle lečenja.\n“Trend poštovanja ljudskih prava kreće se u pogrešnom smeru, previše ljudi je nastavilo da pati u brutalnim uslovima tokom 2020″, zaključio je prilikom predstavljanja izveštaja Blinken, prenosi Rojters.\nOznakeljudska pravaStejt department\nPrethodno NUNS: Koalicija za slobodu medija osudila napade na portal Južne vesti\nSledeće Pejić Nikić: Nedostatak napretka i dobre volje u istinskim reformama postali očigledni\nTop Tags ljudska prava Vlada Republike Srbije OCD mediji Civilno društvo Evropska komisija vladavina prava mladi evropske integracije lokalna samouprava Srbija i Evropska unija Društvo konkurs istraživanje Evropska unija


KK Partizan - Kazne za trenera i igrače! - Sportske.net\nKK Partizan - Kazne za trenera i igrače!\nUprava košarkaškog kluba Partizan NIS povukla je nepopularnu meru i novčano kaznila stručni štab i igrače zbog serije loših rezultata što samo potvrđuje napetost situacije u klubu iz Humske.\nVujošević uporedio Todorića sa Mišom Tumbasom!Pera Božić posle poraza o ''tradicionalno neugodnom'' MZT-u...Partizan omiljeni gost u ABA ligi - Još nikoga nije pobedio!Dule progovorio o privatizaciji!Božić: "Čeka nas težak posao u Skoplju"\nPre samo nedelju dana košarkaški kluba Partizan imao je skor od 6 pobeda i 8 poraza u regionalnoj ABA ligi i šansu da pobedom u derbiju sa Mega Leksom uhvati priključak za gornjim delom tabele.\nDogodilo se, međutim, da crno-beli izgube utakmicu u kojoj su na 13 minuta pre kraja vodili sa 18 poena razlike, a onda je doživeljen poraz u Skoplju kojim su razbijene nade da se u tekućoj sezoni može do plej-ofa.\n"Apsolutno je tačno da se u pet dana sve promenilo" počinje priču potpredsednik KK Partizan NIS Miroslav Berić.\nUprkos tome što je odmah nakon poraza od Mega Leksa sportski direktor Dragan Todorić poručio da trener ima podršku Uprave, izgleda da su poslednja dva neuspeha "uzdrmala stolicu" Petru Božiću.\n"Čujte, znali smo da će biti turbulentna sezona, ali ne ovoliko. Možda smo bili preveliki optimisti. Ja prvi, po prirodi sam optimista, verovao sam da bismo mogli nešto već ove sezone. I mogli smo" rekao je Berić a prenosi "Sportski Žurnal".\nNedorečenost u poslednjoj rečenici jasno pokazuje da Uprava nije zadovoljna rezultatima, zbog čega je preduzeta mera koja ranije nije bila karakteristična za klub iz Humske.\n"Stručni štab i igrači kažnjeni su odbijanjem od mesečnog primanja" poručuje Miroslav Berić.\nNa koji način će ovakav medijski istup potpredsednika kluba i finansijske sankcije uticati na stručni štab i ekipu ostaje nam da vidimo već u nedelju kada crno-beli dočekuju Igokeu u okviru 17. kola regionalnog šampionata.


SIPA u Visokom lišila slobode jednu osobu | Visokoin.com\nSIPA u Visokom lišila slobode jednu osobu\n13. Marta 2021. 13. Marta 2021.\nSlužbenici Državne agencije za istrage i zaštitu sinoć su, u saradnji sa policijskim službenicima MUP-a Republike Srpske i MUP-a Zeničko-dobojskog kantona, proveli akciju protiv neovlaštene proizvodnje i stavljanja u promet droga.\nU akciji je uhapšena jedna osoba zbog postojanja osnova sumnje da je počinila krivično djelo neovlaštena proizvodnja i stavljanje u promet opojnih droga.\nPostupajući po naredbama Kantonalnog tužilaštva Zeničko-dobojskog kantona i Opštinskog suda u Visokom, policijski službenici SIPA-e su u Visokom pretresli jedan stambeni objekat prilikom čega su otkrili laboratoriju za proizvodnju marihuane u vještačkim uslovima, te privremeno oduzeli oko 150 saksija sa stabljikama skanka u završnom stadijumu sazrijevanja, kao i sisteme za navodnjavanje, zagrijavanje, osvjetljenje i dovod vazduha.\nNakon kriminalističke obrade u prostorijama SIPA-e, uhapšena osoba će biti predata u dalju nadležnost Kantonalnog tužilaštva Zeničko-dobojskog kantona. Policijski službenici SIPA-e nastavljaju aktivnosti u okviru ovog predmeta.


Advokat za proveru dokumentacije o nepokretnosti\nAdvokat za proveru stana tj. za proveru dokumentacije stana odnosno kupovina stana preko advokata\n15 октобра, 2020 Advokat Knezevic Uncategorized @sr 0 comments\nO kupovini nekretnine u Beogradu preko advokata već smo pisali na sledećim blogovima link 1 i link2. Odmah da kažemo, da ovaj termin “preko“ advokata nije baš najsrećniji, jer nije advokat agencija za nekretnine, pa ni posrednik za prodaju, već Vam advokat može isključivo pružiti pravnu pomoć, ali se ustalio među ljudima, da se obavlja „putem“ advokata, „preko“ advokata, i sl.\nOno što ovom prilikom ponovo naglašavamo jeste da advokat pored Ugovora i Predugovora, koji može za vas sačiniti, često u praksi proverava i Ugovor koji je druga strana već sačinila (ili advokat druge strane). Kupoprodaja nepokretnosti je ozbiljan proces i posao, veliki novac je u pitanju, i stoga je dodatna pažnja neophodna od strane svih učesnika procedure.\nAdvokat je potreban da bi se proverio pravni kontinuitet nekretnine, da li ima nekih skrivenih pravnih tereta, zabeležbi, itd. Katkad se dešava da ugovor u praksi, štiti samo jednu stranu, obično onu koja je angažovala i platila advokata koji ga sačinjava. Zato je često potrebno, da i druga strana sugeriše svoje izmene i da prosto uveća svoj stepen pravne zaštite. Ovo je posebno izraženo kod kupovine stana u novogradnji ili u izgradnji od strane investitora, kada se kupcu ponudi tipski ugovor koji mu se preda na potpisivanje u dogovorenom terminom kod notara za overu.\nAdvokatsku kancelariju za proveru dokumentacije prilikom kupoprodaje stana angažujete kada želite da se rizici da se jave problemi prilikom kupoprodaje nekretnine svedu na mimimum.\nZaista je uvodjenjem instituta javnog beležništva, iako je to dobrim delom na štetu budzeta, podignut stepen zaštite na viši nivo. Medjutim, svako ko je jednom prošao kroz ovu proceduru, posebno oni koji su kroz to prošli više puta, uverili su se da je i to daleko od sigurnog. Jednostavno, javni beležnik posmatra zaštitu više u smislu javnog poretka, ali on nije advokat nijedne strane.\nTako, neće Vas notar podučiti dodatnim klauzulama određenim u ugovoru, kojima se štitite od npr. odbijanja iseljenja od strane prodavca, i slično.


Vučić otvorio Naučno-tehnološki park u Nišu\nIzvor: JUGpress.com, 09.Jun.2020, 16:45\n“Malo ko nam je verovao da ćemo uspeti da podignemo Niš, kada smo 2016. godine kao Vlada boravili sedam dana u ovom gradu, rekao je predsednik Srbije Aleksandar Vučić, koji je juče prisustvovao otvaranju Naučno-tehnološkog parka u Nišu. Dodao je da je tada napravljen put za uspešniji i napredniji Niš koji se sada ubrzano razvija ali koji mora još brže da ide napred. Niš mora da nosi i razvoj Vranja i Leskovca i Pirota >> Pročitaj celu vest na sajtu JUGpress.com << i Prokuplja, ali i drugih delova Srbije i Niš mora da ide još snažnije, još brže napred. Otvaranju Naučno-tehnološkog parka u Nišu, osim predsednika Srbije Aleksandra Vučića, prisustvovali su i premijerka Ana Brnabić, ministri u Vladi, Nenad Popović i Mladen Šarčević, kao i načelnica Nišavskog upravnog okruga, Dragana Sotirovski, gradonačelnik Niša, Darko Bulatović, predsednik Skupštine grada Niša dr Rade Rajković, kao i mnogobrojne druge zvanice iz naučnog i javnog života.\n“Za ovaj naučno-tehnološki park Nišlije su se borile decenijama. Sećam se strahovite energije i fantastičnog entuzijazma koji sam video kod Gorana Ðođevića, koji je po svaku cenu želeo da uradimo laboratorijsku lamelu pri Elektronskom fakultetu i pre svega Naučno tehnološi park. Tada sam osetio da nam ništa nisu verovali kada smo rekli da pristajemo. Na sreću tada smo mnogo toga uradili i napravili put za uspešniji Niš”, rekao je Vučić u obraćanju na otvaranju Naučno-tehnološkog parka.\nPredsednik Vučić je istakao da je posebno ponosan na mlade ljude, predstavnike tehnoloških i start ap kompanija, u kojima je video novu energiju.\nDodao je da je suficit softverskih tehnologija i proizvoda 800 miliona evra. Izvoz Srbije je milijardu i 400 miliona evra.\nVučić je kazao da su se za ovaj park Nišlije borile godinama izuzetnom energijom.\n“U ovo će biti uloženo ukupno 20 miliona evra”, istakao je Vučić. “Ljudi u Nišu su posebno gladni uspeha. Oni žele da pokažu da mogu da budu snažniji i uspešniji od drugih. To ne može da se zaustavi”, kazao je predsednik Vučić.\nOtvaranju Naučno-tehnološkog parka prisustvovao je i ambasador Švajcarske u Srbiji, Filip Ge.\n“Kancelarija za intelektualnu svojinu Švajcarske će podržati srpske kompanije vezano za prava intelektualne svojine koje start apovi često potcenjuju”, kazao je ambasador Filip Ge.\nAmbasador Švajcarske Konfederacije u Srbiji, Filip Ge, kazao je da je sa ovim projektom u Nišu cilj da se poveća konkurentnost tehnološkog razvoja Srbije.\n“Ja sam danas srećan gradonačelnik, jer sam u prilici da doživim da moja zemlja za moj grad čini ono što su sanjale generacije profesora i studenata”, istakao je gradonačelnik Niša, Darko Bulatović, i dodao da je ovo značajan dan za Niš.\n“Spreman sam da kažem da se najznačajniji dan za Niš već dogodio, to je bio 14. oktobar 2016. godine i sedmodnevnoj poseti Vlade Republike Srbije Nišu. To su dani kada su udareni novi temelji Niša od decenijskog zaostajanja i siromaštva ovog dela naše zemlje za ostatkom Srbije. Dani kada su postali da se ostvaruju planovi od izgradnje Kliničkog centra do Naučno-tehnološkog parka i novih fabrika i to sedam sa hiljade i hiljade radnih mesta”, kazao je Darko Bulatović.\nZajedno sa investicijom u osnivanje Starap centra Niš, koji će postati deo NTP-a i laboratorijskom lamelom Elektronskog fakultata, ukupna vrednost investicije premašuje 20 miliona evra.\n“Značaj Naučno tehnološkog parka za razvoj grada Niša, regiona, ali i čitave Srbije, pokazuje i dokazuje prisustvo predsednika države i premijerke”, kazao je dr Milan Ranđelović, direktor Naučno istraživačkog parka.\n“Naučno-tehnološki park Niš je organizacija koja u bliskoj saradnji sa Univerzitetom i akademskom zajednicom obezbeđuje infrastrukturu i usluge za pomoć inovativnim preduzećima u ostvarivanju poslovnih uspeha na tržištu, posebno u oblasti visokih tehnologija”, istakao je Ranđelović.\nBlic: OTVOREN NAUČNO-TEHNOLOŠKI PARK U NIŠU Vučić: "Niš se brzo razvija"\nVečernje novosti: Niš je kaskao, a sada ubrzano ide napred: Vučić na otvaranju Naučno-tehnološkog parka (VIDEO)\nNoviMagazin.rs: U Nišu otvoren Naučno-tehnološki park\nJužneVesti.com: Deceniju od početka projekta otvoren Naučno-tehnološki park u Nišu, opremanje tek sledi\n09.Jun.2020: Jug Srbije


Lekari: Deca da ne piju mleko dok ne budu završene analize : Nadlanu.com\nLekari: Deca da ne piju mleko dok ne budu završene analize\nObjavljeno 23. feb 2013. / 09:25:49\nPokrajinski sekretar za poljoprivredu Goran Ješić kaže da novi rezultati pokazuju znatno veće prisustvo aflatoksina u mleku\n- Dok se zvanično ne saopšte analize, deca ne bi trebalo da piju mleko, jer je situacija potpuno zbunjujuća. Jedni kažu da je sve u redu, a drugi da su aflatoksini prisutni u mnogo većoj meri od dozvoljene - poručuje za “Blic” Dragan Joksović, toksikolog sa VMA u penziji.\nS njim se slaže i Nedeljko Radlović, pedijatar na Univerziteskoj dečjoj klinici u Tiršovoj, koji kaže da bi kao zamenu za mleko deci od jedne do tri godine trebalo dati formule koje su namenjene za njih, a to su „bebelac 3“, „aptamil 3“, „impamil 3“ i druge trojke.\n- Ova mleka bi roditelji privremeno mogli da daju deci do pet godina starosti, dok ne stignu rezultati kontrole. Mala je verovatnoća da su ona neispravna, mada bi i njih trebalo kontrolisati - kaže za „Blic” prof. dr Radlović.\nDirektor Republičkih robnih rezervi Goran Tasić izjavio je da bi danas trebalo da počne vanredna kontrola kukuruza iz državnih rezervi na prisustvo aflatoksina.On nije mogao da kaže koliko ima kukuruza u robnim rezervama, ali je rekao da je država pre nekoliko meseci otkupila 150.000 tona prošlogodišnjeg roda.\nMeđutim, ministarka zdravlja juče je građanima slala sasvim drugačije poruke, navodeći da nema razloga za paniku i da nadležne inspekcije pojačano kontrolišu sve proizvode životinjskog porekla.\n- Na rafovima se nalazi potpuno zdrava hrana koja je ispod granica toksičnosti - rekla je ministarka, i dodala da će rezultati kontrole iz Holandije biti poznati tokom sledeće nedelje.\nMinistarka je navela da i ona sama pije mleko, pri čemu je i dalja ostala pri stavu da građani treba sami da odluče da li će ga konzumirati, jer je to stvar svakog pojedinca.\nU Ministarstvu poljoprivrede „Blic” nije dobio odgovor da li su nadležni inspektori krenuli sa vanrednom kontrolom ostalih mlečnih proizvoda, ali i mesa i jaja. Niko u tom ministarstvu nije odgovorio na pitanja našeg lista. Ni u Insitutu za tehnologiju mesa, koji se bavi kontorlom bezbednosti ovih namirnica, nisu želeli bilo šta da komentarišu. Njima je, kako su nam rekli, zabranjeno da medijima daju bilo kakve informacije.\nGoran Ješić, vojvođanski sekretar za poljoprivredu, juče je saopštio novi rezultati analize prisustva aflatoksina u mleku koju je uradio Institut za prehrambene tehnologije u Novom Sadu pokazuju znatno veće prisustvo te otrovne materije nego što je utvrđeno dosadašnjim analizama.\n- Ja sam dobio preliminarne podatke putem mejla i problem je što raste nivo aflatoksina u mleku - rekao je Ješić, koji nije objavio rezultate.\nU aferi „mleko” prekršeno je najmanje 15 članova Zakona o bezbednosti hrane. Povrede zakona se odnose na to da i pored dovoljno informacija da je hrana za stoku zaražena nije urađena analiza i procena rizika na nezavisan i transparentan način.\naflatoksinigoran ješićmlekoslavica ?uki?-dejanović


Covid-19: najnovije informacije | CCI France Serbie\nNajnovije informacije (od 22. maja 2020.)\nOdlukom od 21. maja, Vlada Republike Srbije najavila je ponovno otvaranje svojih granica od 22. maja, kao i da neće biti potreban negativan PCR test ili dozvola za ulazak na teritoriju Srbije. Uslovi za ulazak na teritoriju Republike Srbije su znači isti oni koji su primenjivani pre krize Covid-19.\nObdaništa i vrtići su ponovo otvoreni, ali osnovne škole, kao i ustanove srednjeg i visokog obrazovanja zatvorene su do daljeg;\nNošenje maski je obavezno u javnom prevozu i pravila socijalne distance moraju da se poštuju;\nZabranjeno je okupljanje više od 100 osoba.\nPravo na boravak :\nStrani državljani koji se nalaze na teritoriji Srbije, a kojima je istekla boravišna dozvola za vreme vanrednog stanja treba da regulišu svoj status kod službe za imigraciju/stanici policije koja je im najbliža u roku od 30 dana.\nStranim državljanima koji poseduju privremenu boravišnu dozvolu za Srbiju, a koja je istekla za vreme vanrednog stanja i koji su se nalazili van teritorije Srbije tokom tog perioda, dozvoljeno je da uđu u Srbiju do 1. jula 2020. kako bi regulisali svoj status u periodu od 30 dana od ulaska.\nPutovanja zbog primene prava na čuvanje, posetu ili udomljavanje deteta ili nastavka školovanja, poseta roditelju u domu za stara lica ili detetu u specijalizovanoj ustanovi.\nFrancuska vlada najavila je stavljanje u karantin na dobrovoljnoj bazi od 20. maja 2020. za Francuze i strance čije je prebivalište u Francuskoj, a koji dolaze iz zemalja van Evropske unije.\nPovratak u Francusku za osobe koje su trenutno u Srbiji\nPonovno uspostavljanje letova se postepeno vrši, ali uspostavljanje redovnih letova nije predviđeno pre 31. maja. Pozivamo Vas da potražite informacije na sajtovima kompanija Air Serbia i Air France kako biste se upoznali sa razvojem situacije vezane za red letenja.\nPovratak drumskim putem je moguć.\nGeneralno, pre nego što krenete na put drumskim putem, preporučuje se da kontaktirate naše Ambasade u zemljama kroz koje prolazite kako biste se upoznali sa modalitetima tranzita.


Odluka je doneta sa 83 glasova "za", deset protiv, kao i deset uzdražanih.\nSvi se mi slažemo da u Albaniji nikada nisu počinjeni ratni zločini. Borba za slobodu i nezavisnost nikada nije ratni zločin. U ovom kontekstu želeo bih da imam konstruktivnu diskusiju sa koordinatorima poslaničkih grupa u cilju izbora najboljih devet poslanika koji će biti deo ove komisije, kazao je Bala.\nNakon podizanja optužnice protiv lidera OVK između aktuelnih i bivših albanskih lidera pokrenuta je debata i međusobno optuživanje o tome ko je veći krivac što su danas u Hagu ljudi koji su se borili za slobodu Kosova.\nNOVA TUČA U TAJVANSKOM PARLAMENTU Demokrate upale u salu koju su tokom noći zauzeli kineski nacionalisti (FOTO)


aleksandar vucic - Stranica 134 od 180 - Dnevni list Danas\nPočetna » aleksandar vucic » Page 134\nPiše: Zorica Miladinović 5. 7. 2017.\nEU neće ponoviti grešku iz 2004.\nOdređivanje datuma ili oročavanje ulaska Srbije u EU, koje je zatražio predsednik Aleksandar Vučić u Briselu, ništa ne znači bez ozbiljnijeg rada sa obe strane, kažu za Danas diplomatski izbori u Briselu i Beogradu.\nPiše: L. Valtner - M. Stojanović 5. 7. 2017.\nVučić: Nezadovoljan razvojem privatnog sektora\nPredsednik Republike Srbije Aleksandar Vučić sastao se danas sa šefom Misije Međunarodnog monetarnog fonda Džejmsom Rufom. Sastanku su prisustvovali i premijer Ana Brnabić i ministar finansija Dušan Vujović.\nSRS: Vučić da se izjasni o izjavama Brnabićeve\nSrpska radikalna stranka (SRS) pozvala je danas predsednika Srbije Aleksandra Vučića da se izjasni o izjavama Ane Brnabić agenciji Blumberg.\nPredsednik Srbije Aleksandar Vučić uputio je, povodom Dana nezavisnosti Sjedinjenih Američkih Država, čestitku predsedniku Donaldu Trampu, u kojoj izražava svoju punu spremnost na saradnju sa njim i američkim zvaničnicima na ostvarivanju zajedničkih ciljeva.\nPredsednik Srbije Aleksandar Vučić uputio je čestitku predsedniku Sjedinjenih Američkih Država Donaldu Trampu povodom Dana nezavisnosti, saopštila je pres služba predsednika.\nPredsednik Srbije Aleksandar Vučić sastao se danas sa rukovodiocima i vlasnikom nemačke kompanije “Vorwerk”.\nVučiću za kampanju više nego za deset ostalih zajedno\nKampanja pred izbore za predsednika, održane 2. aprila, koštala je ukupno 1,33 milijarde dinara, a kandidat SNS Aleksandar Vučić raspolagao je sa oko 60 odsto ukupnih prihoda obezbeđenih za kampanju.\nPiše: Zorica Miladinović 3. 7. 2017.\nPoziv Vučiću da poseti Kuvajt\nPredsednik Srbije Aleksandar Vučić primio je danas zamenika kuvajtskog ministra spoljnih poslova Halida Sulejmana Al Džaralu, koji mu je uručio poziv za zvaničnu posetu Državi Kuvajt.\nVučić o Srebrenici: Iskazaću pijetet prema žrtvama\nPredsednik Srbije Aleksandar Vučić rekao je danas da će, naravno, i na dan kada je komemoracija u Srebrenici iskazati pijetet prema žrtvama, na bilo koji način.\nVučić i Tači saglasni oko nove faze dijaloga\nNa trojnom sastanku, koji je danas održala visoka predstavnica EU Federika Mogerini, Aleksandar Vučić i Hašim Tači saglasili su se da rade na otpočinjanju nove faze dijaloga Beograda i Prištine, saopšteno je iz Evropske službe za spoljne poslove.\nPiše: Danas Online/FoNet 3. 7. 2017.\nNisam se pojavio na Vučićevoj inauguraciji jer nisam želeo da svojim prisustvom dajem legitimitet politici koja temeljno uništava sva demokratska dostignuća koja smo postigli od 2000. godine i gura našu državu i društvo u provaliju autokratije.\nPiše: Miloš D. Miljković 3. 7. 2017.\nDijalog sa Prištinom na predsedničkom nivou (VIDEO)\nPredsednik Srbije Aleksandar Vučić izjavio je da je važno da se dijalog Beograda i Prištine nastavi jer se tako smanjuju tenzije. On je najavio prenošenje pregovaračkog procesa na predsednički nivo.\nVučić uputio pismo podrške Kini\nPredsednik Srbije Aleksandar Vučić uputio je pismo podrške predsedniku Kine Si Рinpingu u kome ističe da Srbija pruža snažnu podršku Kini u očuvanju njenog teritorijalnog integriteta, suvereniteta i\nnezavisnosti i apsolutnu podršku politici jedne Kine.\nLider Nove stranke Zoran Živković rekao je da je predsednik Vučić predložio Anu Brnabić za\npremijerku jer je „politički irelevantna i bezopasna za njega“, piše Kurir.


Produžen rok važenja parking karte za osobe sa invaliditetom do kraja 2021. godine – Studio B\nProdužen rok važenja parking karte za osobe sa invaliditetom do kraja 2021. godine Studio B\nObjavljeno: 03.03.2021. 13:34 Izmenjeno: 03.03.2021. 13:34\nGrad Beograd je podržao preporuku premijerke Ane Brnabić i produžio rok trajanja parking nalepnica za osobe sa invaliditetom.\n– Grad Beograd je prvi grad koji je odmah podržao preporuku Vlade Republike Srbije i produžio rok trajanja parking nalepnica iz 2020. godine za osobe sa invaliditetom na godinu dana. Odmah po dobijanju preporuke izmenjen je Pravilnik o određivanju osoba koje mogu ostvariti pravo na besplatno korišćenje obeleženih parking mesta na javnim opštim parkiralištima. Sekretarijat za socijalnu zaštitu je u decembru prošle godine, u saradnji sa Javnim komunalnim preduzećem „Parking servis”, produžio rok važenja invalidske parking karte izdate u „Parking servisu” na osnovu Rešenja Sekretarijata za socijalnu zaštitu za kalendarsku 2020. godinu do 15. aprila 2021. godine, a ovom izmenom rok je produžen do kraja 2021.godine. Parking karta je produžena svim korisnicima prava na besplatno korišćenje obeleženih parking mesta na javnim opštim parkiralištima na teritoriji grada Beograda – rekla je gradska sekretarka za socijalnu zaštitu Nataša Stanisavljević.\nGrad Beograd je prošle godine omogućio pojednostavljenu proceduru za izdavanje invalidske parking karte i rezervacija parking mesta za osobe sa invaliditetom, tako što u Sekretarijatu za socijalnu zaštitu mogu da podnesu sve potrebne zahteve. Na ovaj način omogućeno je da korisnik prava na besplatno korišćenje obeleženog parking mesta na javnim parkiralištima na teritoriji grada Beograda, može na jednom mestu da podnese svu potrebnu dokumentaciju i za izdavanje invalidske parking karte i za rezervaciju parking mesta, a ne, kao što je do sada bio slučaj, da ide na tri različita mesta. Nakon završetka procedure oko izdavanja parking nalepnice, „Parking servis” šalje je o svom trošku na kućnu adresu lica koje je podnelo zahtev. Cilj koji je postignut jeste pojednostavljenje procedure kako bi osobe sa invaliditetom sve mogle da završi na jednom mestu.\n– Naš cilj je da putem dostupnosti kvalitetnih usluga i servisa, prostornog planiranje, razvoja saobraćajne infrastrukture olakšamo svakodnevno funkcionisanje osoba sa invaliditetom u gradu Beogradu. U skladu sa tim radimo na elektronskoj usluzi za parking nalepnice sa kancelarijom za E-upravu putem koje će biti omogućeno da osobe sa invaliditetom zahteve podnesu i elektronskim putem. Podržavamo napore Vlade Srbije i premijerke da se unapredi položaj osoba sa invaliditetom – dodala je sekretarka.\nPored uspostavljanja sistemskih rešenja u oblasti invalidske zaštite, Grad Beograd je u prethodnom periodu značajno doprineo razvoju civilnog sektora, vodeći se činjenicom da je uspostavljanje i unapređenje partnerstva između organizacija civilnog društva, organa lokalne samouprave i drugih ustanova i institucija od značaja za pružanje podrške i pomoći osobama sa invaliditetom.


Užurbana sezona – pregršt novih naslova\nBeogradsko dramsko pozorište u prethodnoj sezoni izvelo je čak devet premijera na obe scene, uspešno se predstavilo u zvaničnim selekcijama značajnih domaćih i međunarodnih festivala, a za jesen priprema tri nova naslova.\nNepogrešivi galski humor\nPremijera predstave “Klošmerl” Gabrijela Ševaljea, u režiji Kokana Mladenovića, održaće se 23. aprila na Velikoj sceni Beogradskog dramskog pozorišta.\nUzbudljiva emotivna vrteška za početak sezone\nGostovanjem predstave “Švajcarska” Petra Mihajlovića, u režiji Milana Neškovića i izvođenju Narodnog pozorišta Republike Srpske iz Banja luke – 6. septembra startuje nova sezona Beogradskog dramskog pozorišta.\nJunska gostovanja – Sombor i Bar\nPredstave Beogradskog dramskog pozorišta biće izvedene tokom juna meseca na programima Somborskog pozorišnog maratona i 31. Barskog ljetopisa.\nPesnik u Velikom ratu\nPosle uspešnih predstava u Beogradskom dramskom pozorištu, reditelj Boban Skerlić započeo je probe nove drame Aleksandra Jugovića “Utopljena duša”. Premijera je 25. februara na Novoj sceni.\nMuzički spektakl o dobu profitera i korupcije\n“Zojkin stan” Mihaila Bulgakova, u režiji gošće iz Makedonije, rediteljke Nataše Poplavske, premijerno je izveden 11. oktobra na Sceni “Rade Marković” Beogradskog dramskog pozorišta.\nPozorišna oaza u Ušće šoping centru\nI ovog meseca se u subotu 19. maja družimo u UŠĆE šoping centru od 10 do 22č (prizemlje kod Infopulta). Štand BDP-a je idealna prilika da se prvi informišete o novom repertoaru i aktuelnim predstavama našeg pozorišta. Obezbedili smo vam poklone i najveće popuste za kupovinu aprilskih ulaznica.\n“Crna kutija” na mini turneji\nPredstava Beogradskog dramskog pozorišta - “Crna kutija” Ane Đorđević, u režiji Andreja Nosova, rađen u koprodukciji sa Beoscenom, gostovaće u Crnoj gori od 24. do 26. maja.\n„Utopljena duša“ na 63. Pozorju\nPredstava Beogradskog dramskog pozorišta „Utopljena duša“ po komadu Aleksandra Jugovića, u režiji Bobana Skerlića uvrštena je u zvaničnu selekciju 63. Sterijinog pozorja, koje će se krajem maja održati u Novom Sadu.


Marija - Ozonpress :: internet portal\nOdržano je 23. Evropsko prvenstvo Fudokan karatea, u Poljskoj, grad Krakov. Reprezentacija Srbije je imala svoje predstavnike, kako takmičarske tako i sudijske. Prvenstvo je okupilo oko 600 takmičara iz 25 zemalja.Srbija je osvojila 17 zlatnih medalja, 13 srebrnih, 15 bronzanih i...\nZbog velikog interesovanja, pop pevačica Marija Šerifović održaće još jedan koncert u čačanskom Domu kulture. Kako je prvi koncert, zakazan za subotu, 20.februar, rasprodat za samo par dana, Marija će pevati za Čačane i u nedelju, 21.februara na velikoj sceni Doma kulture. ...\nPopularna pop pevačica i jedina srpska evrovizijska pobednica, Marija Šerifović, održaće 20. februara koncert u Čačku u velikoj sali Doma kulture. Koncert u Čačku je deo Marijine mini turneje po Srbiji, koja će obuhvatiti još i Kragujevac, Kraljevo, Niš, Suboticu i Beograd....


RTCG - Radio Televizija Crne Gore - Nacionalni javni servis :: Politika :: "Mirna prešla granice pristojnog ponašanja"\nSNP SAOPŠTIO 17. 06. 2019. 12:37 >> 12:37 4\nOglašavanje savjetnice Ambasade Crne Gore u Ankari, Mirne Nikčević, prevazilazi sve granice pristojnog ponašanja, ocijenjeno je iz Socijalističke narodne partije (SNP).\n"Ukoliko nam je zajednički cilj da Crnu Goru izvedemo na pravi put, da joj promijenimo imidž i postanemo zemlja koja će biti prepoznata po dobru i radu, politiku moramo voditi u interesu građana a ne pojedinaca. Ono što se juče desilo, u vezi sa oglašavanjem savjetnice ambasade Crne Gore u Ankari Mirne Nikčević, prevazilazi sve granice pristojnog ponašanja", navode iz SNP-a.\nUprkos tome što se Ministarstvo vanjskih poslova ogradilo od ove izjave, u SNP-u smatraju da bi ministar Srđan Darmanović i ambasador Branko Milić podnijeli ostavke nakon ovakvog skandala, "da je stanje u našoj zemlji na nivou evropskih demokratskih standarda".\n"O ponašanju savjetnice u našoj ambasadi izlišno je govoriti, jer je ona svojim nastupom diskvalifikovala sebe da može biti diplomatski predstavnik naše države. Bez namjere da generalizujemo, postavlja se pitanje kakav je to nivo razmišljanja i kakav je rječnik pojedinih naših diplomata. Je li moguće da imamo takve reprezente koji bi trebalo da zastupaju interese Crne Gore i svih njenih građana", pitaju se u SNP-u.\nU turbulentnim vremenima kada nam treba pomirenje, istakli su u ovoj partiji, "govor mržnje koji se čuo od savjetnice ambasade u Ankari je skandalozan".\n"Ubijeđeni smo da se svi zdravomisleći građani Crne Gore ograđuju od ovakvih izliva primitivizma. Takođe, očekujemo da će Ministarstvo povući određene konsekventne poteze, jer u protivnom, džaba su se ogradili. Ukoliko to ne učine, smatraćemo da su ovo stavovi i ministra Darmanovića i ambasadora Milića", navode iz SNP-a.\nSNP Ministarstvo vanjskih poslova Mirna Nikčević